Kuinka Suomen lippua saa käyttää? – Asiantuntijat vastaavat | Yle Uutiset | yle.fi\n26.9.2015 klo 18.09päivitetty 26.9.2015 klo 18.31\nSisäministeriön hallitusneuvos Henri Helo muistuttaa, että Suomen lipun käytöstä on säädetty laissa. Suomen lipun käyttö on melko vapaata. Kansallislippua eli tavallista Suomen lippua saa käyttää ihan jokainen, kunhan pysyy hyvän maun rajoissa sekä noudattaa säädöksiä ja määräyksiä. Valtiolipun käyttö on sitten vähän rajoitetumpaa. Sitä voivat käyttää vain valtioelimet.\n– Suomen lipun häpäiseminen on säädetty rangaistavaksi Suomen lipusta annetussa laissa. Suomen lipun häpäisemisestä voidaan tuomita sakkoihin, jos julkisesti turmelee lipun, käyttää sitä epäkunnioittavasti tai esimerkiksi ottaa paikaltaan yleisesti nähtäville laitetun lipun. Myös muunlainen Suomen lipusta annettujen säädösten rikkominen voi olla olla rangaistavaa: esimerkiksi jos käyttää valtiolippua oikeudettomasti.\n– Suomen lippuun ei saisi lain mukaan sijoittaa mitään lisäkuvioita, paitsi niitä, jotka on laissa säädetty. Valtiolipussa on vaakunakuvio keskellä ja tasavallan presidentin lipussa on tietyt omat merkintänsä. Muita lisäkuvioita ei saisi Suomen lippuun sijoittaa.\nJos Ku Klux Klanin asuun pukeutunut pitää lippua kädessään, ylittyykö siinä häpäisemisen raja?\n– Vaikuttaa siltä että ei siinä ainakaan Suomen lippua ole käytetty sellaiseen tarkoitukseen, mihin se on alunperin tarkoitettu. Tässä mielessä voisi [häpäisemisen raja] täyttyä. Sellaisiakin tapauksia on ollut, että mopon peittona on käytetty Suomen lippua. Silloin esimerkiksi katsottiin, että kyse on epäkunnioittavasta käytöstä. Eli voisi ajatella, että tässä tapauksessa kynnys olisi varmasti jo lähempänä ylittyä.\nLippuun ei siis saisi myöskään kirjoittaa mitään. Eli esimerkiksi mielenosoituksissa nähdyt liput, joihin on kirjoitettu jotain, ovat olleet säädösten vastaisia?\n– Kyllä, mutta tietysti esimerkiksi urheilutapahtumissa näkee kannustuslakanoita, jotka näyttävät Suomen lipulta, mutta niihin on kirjoitettu kannustusviestejä. Poliisi ei ole niihin puuttunut.\n– Jos Suomen lippua käytetään kysymyksessä esitetyissä tarkoituksissa – esimerkiksi voisi tulla mieleen kiihottaminen kansanryhmää vastaan tai joku vastaava – niin jonkun muun rikoksen tunnusmerkit saattavat täyttyä. Niistä ei tietysti säädetä Suomen lipusta annetussa laissa.\nSuomen lippua käytettiin turvapaikanhakijoita vastaan suunnatussa mielenosoituksessa Torniossa 19. syyskuuta.Yle\nMiten lipun väärinkäyttöön liittyvä rankaiseminen käytännössä tapahtuu. Kuka sitä seuraa, että lippua käytetään oikein?\n– Kaikki rikokset Suomessa tutkii poliisi eli kuka tahansa voi ilmoittaa poliisille, jos epäilee rikoksen tapahtuneen. Poliisi tutkii, onko tapahtunut rikos ja sakkorangaistus voidaan tuomita aikanaan tästä Suomen lipun häpäisemisestä.\n– Näistä tapauksista on aika vähän oikeuskäytäntöä. Poliisille tehdään muutamia rikosilmoituksia vuosittain Suomen lipun häpäisemistä koskien.\nJoidenkin kansallisten symbolien merkitys on muuttunut ääriryhmien takia ja ihmiset alkavat vierastaa niiden käyttöä. Onko vaarana, että meillä käy Suomen lipun kanssa samalla tavalla?\n– En halua tietenkään ottaa kantaa, mutta kyllä varmaan tämän tyyppiset tapaukset, varsinkin jos niihin ei puututa, ovat omiaan johtamaan tämmöseen kehitykseen. Mutta en näe, että tällaista vielä olisi.\nPitäisikö puuttumiskynnyksen olla matala?\n– Varmasti, mutta kyllä aiemman kokemukseni mukaan kansalaiset ottavat erittäin herkästi yhteyttä ja kysyvät käytön asianmukaisuudesta.\nSuomalaisuuden liitossa vaalitaan oikeaa lipunkäyttöä\nSuomalaisuuden liiton toimistossa työskentelevän Saila Ampujan työnkuvaan kuuluu muun muassa lippuvalistuksen antaminen kansalaisille. Hänen mukaansa Suomessa on liputusvapaus ja yksityishenkilöt voivat käyttää lippua omissa tapahtumissaan.\nAmpuja kuitenkin paheksuu sitä, että Ku Klux Klanin vaatteisiin pukeutunut ihminen tekee niin. Suomen lippu ei hänen mukaansa symbolina kuulu siihen, mitä tämä asu edustaa.\nOliko Lahdessa nähty Suomen lipun väärinkäyttöä?\n– On hyvin vaikea kansalaisjärjestönä ottaa tähän asiaan kantaa. Liiton kanta on, että jos ihminen on pukeutunut aivan normaalisti, ei ole estettä käyttää Suomen lippua missään tilanteessa. Tähän Lahden tapaukseen liitto suhtautuu negatiivisesti.\nSaako Suomen lippuun kirjoittaa kannanottoja?\n– Ei missään nimessä. Suomen lippuun ei saa laittaa mitään lisäkuvioita, mitkä eivät siihen kuuluu. Kun lippu töhritään, se on lipun häpäisemistä.\nSatalinnan mielenosoituksessa Harjavallassa nähtiin lipussa C18-tunnus, joka on brittiläisen rotusotaa lietsovan järjestön merkki. Miltä tämä kuulostaa?\n– Ei tietenkään hyvältä kuulosta, ja oli siihen laitettu mitä tahansa, niin se on tosiaan rangaistava teko ja lipun häpäisemistä.\nEntä siinä tapauksessa, että lippua heilutetaan jääkiekkokatsomossa ja siinä lukee "Hyvä Leijonat"?\n– Se on väärin, luki siinä sitten Häkkistä tai Räikköstä tai hyvä leijonat, niin se ei kuulu Suomen lippuun. Olen yrittänyt opastaakin urheilutapahtumiin ynnä muihin osallistuvia, että otettaisiin äidin kaapista vaikka valkoinen lakana, johon kirjoitettaisiin mitä tahansa ja heiluteltaisiin sitä.\nMielenosoitus turvapaikanhakijoita vastaan Harjavallassa 12. syyskuuta.Yle\nTätä kuitenkin näkee aika paljon nykyään. Eivätkö ihmiset osaa kunnioittaa lippua?\n– Niin. Pyydän kiinnittämään huomiota muiden maiden kansalaisiin, jotka heiluttavat oman maansa lippuja. Eipähän näy niin paljon näitä lisätekstityksiä! En tiedä, minkä takia meillä kaikista yrityksistä huolimatta lippukulttuuri ehkä tältä osin on jonkin verran huonontunut.\nJoissakin maissa lipun ja kansallisten symbolien imago on kärsinyt ääriryhmien takia. Meilläkin kenties jotkut arastelevat esimerkiksi leijonamerkin käyttöä. Näetkö vaaraa, että meillä käy Suomen lipun kanssa samalla tavalla, jos sitä käytetään sillä tavalla, kuten sitä on viime aikoina käytetty?\n– Totta kai se herättää ihmisissä niitä tunteita: mitä Suomen lippu meille merkitsee, miten se on ansaittu ja mitä se kuvastaa. Ja sitten kun se on ääriryhmien käytössä, niin en ainakaan henkilökohtaisesti näe sitä hyvänä.\nturvapaikanhakijatKotimaaSuomen lippuliputusKansallislippuLipun häpäiseminenkansallissymbolitValtiot, maat ja kansakunnatjuhlapäivätLippulaki


Miksi en valita? – Mungolife\nMiksi en valita?\n27th March 2020 by mungoanna\nOon yrittänyt pysytellä positiivisena ja ottaa tän koko lähes Black Mirrorin kaltaisen korona-katastrofin vastaan ajatellen hyviä asioita ja pyrkien vaan tekemään mitä tahansa positiivista etten ahdistuisi. Kuitenkin valehtelisin jos väittäisin, ettei mun päässä risteile tuhansia ajatuksia päivän mittaan. Huoli on mielen päällä. Omasta ja läheisten terveydestä painavimpana. Paljon ihmiskohtaloja pohtivia ajatuksia ja surua monien ihmisten tilanteista. Paljon aivan pinnallisia ja typerän turhamaisia ajatuksia kuten sitä, että en nyt ehdi edes käyttämään Myttyskällä sen kivoja vaatteita, kun ei käydä missään. Niin turhia ajatuksia, että hätistelen ne itsekin pois mielestäni heti kun ne tulee. On paljon asioita, jotka harmittavat. Se, ettei pienet lapseni näe tätejään ja mummejaan pitkään aikaan Uudenmaan sulun vuoksi, ja ettei vanhempamme pääse näkemään pieniä lapsenlapsiaan. Se, että 2-vuotias ei ymmärrä tätä kaikkea vielä, vaikka yritämme selittää sen mahdollisimman iälle sopivalla tavalla mutta rehellisesti. Se, että vauvavuosi menee näkemättä kavereita ja kavereiden vauvoja, joista on tullut tärkeitä pikkuisia itsellekin. Se, että paras ystäväni ei pääse hetkeen Suomeen eikä voida nähdä ja se, että toinen rakas ystävä sai juuri vauvan, jota en pysty näkemään ihan vauvana, koska he asuvat toisella puolen Suomea. Mutta päivästä toiseen huomaan ihmeellisen puolen omissa ajatuksissani. En juuri valita. Ajoittain ahdistun ja turhaudun, mutten valita omaa kohtaloani.\nItse asiassa mulla on yllättävän vähän mielipiteitäkään tähän kaikkeen. Toimiko hallitus oikein, liian myöhään vai olisiko pitänyt ottaa Ruotsin malli? Pitäisikö laittaa raflat kiinni vai ei? Mulla ei oikeesti oo mielipidettä. Niin moni asia vaikuttaa. Ärsyttää kun superrikkaat ulkomailla asuvat suomalaiset arvostelevat Suomen toimintaa ja vaativat järeämpiä toimia. Ärsyttää kun ihmiset eivät tottele pyydettyä vaan säntäilevät pitkin laskettelukeskuksia ja mökkialueita. Ärsyttää kun muuten hyvin tienaavat valittavat vähenevistä tuloista. Ärsyttää, että tulot auttamatta tippuvat kaikilla ja rankkaa on. Ärsyttää ne, jotka vähättelee tilanteen taloudellista puolta ja ärsyttää ne, jotka maalaavat piruja seinille.\nEniten ärsytti itse asiassa eräässä FB-ryhmässä kun täysin faktaan perustumatta väitettiin ties mitä kaikkea siitä, miten Keski-Euroopassa on kaikki paremmin ja annettiin ymmärtää koko tilanteen olevan pääministerimme vika. Tytöteltiin meidän 34-vuotiasta pääministeriä. Tytöteltiin. Ja tytöttelijä itse oli about pääministerimme ikäinen naishenkilö. Kimpaannuin. Tilanne on kamalan vaikea, hallitus on mielestäni onnistunut tilanteessa yllättävänkin hyvin ja ennen kaikkea kaikkien kansanedustajien riveistä on noussut esiin kaunis 34-vuotias nainen, joka on omalla ulosannillaan ja tavallaan kommunikoida esiintynyt mielestäni todella hyvänä johtajana. En tiedä onko sukupuolten välisen tasa-arvon lasikattoja särjetty koskaan niin paljon kuin Suomen viimeisen vuoden poliittisessa historiassa. Meinasi oikeasti kasetti levitä, että tämän kaiken keskelläkin joku silti haluaa nähdä Sanna Marinissa vaan iän ja sukupuolen. Niin anti-SDP kuin olenkin, olen erittäin ilolla katsonut, miten kaunis ja nuori nainen johtaa tätä tilannetta niin hienosti, läpinäkyvästi ja rehdisti. En kommentoi hallituksen toimia, sillä en osaa itskeään muodostaa mielipidettäni, mutta tästä hallituksen esiintymisestä, tiedottamisesta ja kansalle kommunikoinnista saa pisteet niin presidentti kuin pääministerikin.\nAjauduin hieman ohi aiheen. Mähän valitan vaikka ja mistä. Yleisesti ottaen siis. Huonosta asiakaspalvelusta tai hissienkäytöstä. Kyllä te tiedätte. Kimpaannun herkästi pienistäkin asioista arjessa (kuten tästä pääministerin tytöttelystä). Siksi ihmetyttää itseänikin, miksen oikeastaan valita nyt tästä tilanteesta ja sen mahdollisista seurauksista. Seuraan välillä maanisesti korona-tilannetta ja välillä taas vetäydyn kokonaan siitä irti ja en halua edes miettiä asiaa (vaikka se on kovin vaikeaa). Se maaninen seuraaminen on tietyllä tapaa avannut silmiä tän tilanteen kokonaisuudelle.\nTavallaan mielestäni kaikilla on oikeus valittaa ja tuntea pahaa mieltä. Ongelmien määrä on vakio ja ongelmat on kovin subjektiivisia. Se mikä tuntuu toiselle pieneltä, on toiselle valtava juttu. En siis halua vähätellä kenenkään ongelmia. Oma mieleni vaan toimii jotenkin käänteisesti. Siinä missä täydellisen onnellisessa arjessa mut saattaa suivaannuttaa jonkun kävelykykyisen hissinkäyttö, en koe kovin suuria negatiivisia tunteita tällaisen kriisin keskellä. Oon ennenkin kiinnittänyt erinäisissä tilanteissa huomiota siihen, miten toimin kriittisessä tilanteessa. Olen yllättänyt itseni niissä hetkissä. Olen yllätyksekseni yleensä rationaalinen, järjestelmällinen ja aika rauhallinenkin. Täysin vastakohta tälle arjen epärationaalisen malttamattomalle koheltajalle. Mitään kovin kamalaa mulle ei onneksi ole koskaan sattunut, mutta sellaisissa erinäisissä pienissä hetkissä olen löytänyt omia yllättäviä vahvuuksia.\nNyt on vähän sama tilanne. Oon käsitellyt tätä asiaa pääni sisällä. Istuin valvomassa mieheni kanssa yksi ilta Excel edessämme. Meidän työmme ovat hyvin erilaisia. Minä teen luovaa ja epävarmaa työtä, jonka korvaus on täysin kytköksissä omaan työpanokseen, luovuuteen ja onneenkin. Mieheni taas on valtion virkamies. Hän on turvallisessa ja hyvin jäykässäkin työympäristössä. Hän ei mieti töitä työpäivän jälkeen ja melko lailla tilanteessa kuin tilanteessa, hänen työpaikkansa on turvassa. Tämä on ollut tietoinenkin tasapaino elämässämme, sillä pienten lasten vanhempina kaipaamme molemmat turvallisuuden tunnetta. Seuratessani tätä korona-tilannetta, olin alkuun hetkittäin huolissani taloudestamme. Minun työni ovat hyvin riippuvaisia markkinoista ja talouskriisin ollessa käsillä, heijastuu se auttamatta työhöni. Monet bloggaajat ovat jo kertoneet ääneen sen, mitä olen itsekin ajatellut. Tämä tilanne tulee näkymään yritykseni lompakossa. Olen tottunut tienaamaan rahani itse ja en ole lainkaan tottunut olemaan jonkun toisen tienestien varassa, vaikka meillä yhteinen talous mieheni kanssa onkin.\n“Mitä jos minun tuloni ovat kohta vaikka 0€?” Pieni pakokauhu hiipi ajatuksiini yksi päivä. Menomme on suhteutettu hyvin pitkälti tuloihimme, vaikka onneksi meillä on joitakin säästöjäkin, emmekä elä yli varojemme. Excel edessäni hahmotin tarkalleen perheemme välttämättömät menot ja totesin, että vaikka joutuisimme hieman säästötilin puolelta hakemaan vauhtia välillä, niin me selviämme tästä. Minun ei pitäisi ainakaan hetkeen joutua miettimään sitä, mistä saan lapsilleni ruokaa. Katsoessani tuota Exceliä tiedostan, että mun käsitykseen “välttämättömästä” kuuluu sellaisia asioita kuin vakuutukset, suoratoistopalvelut ja melko iso ruokabudjetti. Samaan aikaan tiedän, että vakuutukset eivät kaikille ole itsestäänselvästi mahdollinen hankinta ja joillekin rahan riittäminen niihin oikeasti olennaisiin tulee olemaan lähikuukausina todellinen haaste. Epävarmuus on järkyttävä. Mistä saada tuloja, miten pärjätä menojen kanssa? On yhdentekevää tippuvatko omat tuloni tuhansilla, tai kuinka monta prosenttikymmentä ne sitten tipahtavat. Olen niin onnekas, että yrittäjyydessäni ei ole valtavia kustannuksia kuten tilavuokria ja palkkakustannuksia. Minä en joudu nyt irtisanomaan tai lomauttamaan hyvää väkeä tai miettimään mistä kaivan vuokrarahat, sillä työtilani on kotini. Minulla on verrattain helppo tilanne. Toisin on monilla pienyrittäjillä, yksinhuoltaja-vanhemmilla ja niin monilla muilla. Minulla ei ole tällä hetkellä oikeutta valittaa tilannettani tai surkutella sitä. Tuloni tippuvat. Se on fakta. Minä pärjään. Sekin on fakta. Tällä on mentävä ja toivottava, että 2021 on parempi. Voi olla, että se on vielä huonompi. Kukapa tätäkään olisi ennustanut 2019? Ei auta kuin toivoa.\nVälillä menneinä päivinä on tehnyt mieli hankkia vaiennusnappula seinille hyppivään taaperoon ja välillä on meinannut oikeasti höyrytä aivan mahdottomasti siihen, millainen energiasyöppö meillä pyörii nurkissa. Kyltymättömän utelias, ajoittain järkyttävän uhmaileva ja erittäin ärsyttävä pieni ihminen, joka poukkoilee samojen seinien sisällä monen monta tuntia päivässä. Ai että on ajoittain ollut päiväkotia ikävä. Samalla tulee mieleen monien muiden tilanne. Yksin asuvien ihmisten, jotka on vangittu koteihinsa. Nuoria ja vanhoja, erilaisia elämäntyylejä edustavia. Heitä, joiden arjen intohimon kohteet on mahdottomia tällä hetkellä ja heitä, jotka joutuvat mökkihöperöitymään neljän seinän sisällä yksin. Minulla on sentään täällä kolme elämäni rakkainta ihmistä kanssani. Mulla menee ihan helvetin hyvin. Mun urheilukausi ei oo päättynyt liian aikaisin, työpaikka lähtenyt alta tai sosiaalinen arki muuttunut menevästä erakoitumiseksi. Itse asiassa mun elämässä on vaihtunut melko vähän. Enimmäkseen minä muutenkin vietän aikaani perheeni kanssa ja kotona. Ja sitä minä saan tehdä nytkin. Järjen vievä taapero tai tylsistyminen ilman kavereiden kanssa kahvittelua ei vaan yksinkertaisesti ole mitään verrattuna moniin muihin. Minulla on perhe, kaksi ihanaa lasta ja olen terve. Minun ei tarvitse siirtää vanhemmaksi tulon haaveita parilla vuodella eteenpäin tämän aiheuttaman talouskriisin vuoksi. Minun ei tarvitse laittaa vuosien perheyritystä kiinni ja valvoa öitä miettien tulonlähteitä. Edes mun arki ei loppujen lopuksi muutu ihan niiiin paljoa.\nSinänsä vihaan tällaista vertailua. Oon just se ihminen, jonka mielestä kaikki tunteet on sallittuja ja sellaiset “sillä ja tällä menee vielä huonommin” -tyyppiset kommentit on mun mielestä turhia. Tätä koko koronaakin voisi sitten huiskaista pois sillä, että jossain on nälänhätä ja tyttöjä ympärileikataan ja AIDS tappaa enemmän. On paljon huonompia ihmiskohtaloita kuin olla eurooppalainen, vaikka kuinka koronakriisin keskelläkin. Jokainen elämä on erilainen, siksi vertailu on turhaa. Mutta silti nyt vertailen. Mielessäni. Kaikenlaisiin kohtaloihin. En mieti kenellä menee nyt paremmin ja harmittele sitä. Tiedostan vaan sen, että vois mennä huonomminkin. Niin paljon huonommin. Toki vois mennä huonommin silloinkin kun jurputan huonosta asiakaspalvelusta, mutta jotenkin tällainen kriisi kirkastaa asiat ja näkee metsän puilta vähän paremmin. Valitsen ajatukseni tarkemmin. En jää miettimään sitä, miten pitkään en näe äitiäni, vaan mietin sitä, että onneksi saan olla tämän oman perheeni kanssa. En jää miettimään sitä montako tonnia tulee takkiin tämän takia, vaan mietin sitä, että olen ollut niin onnekas, että olen saanut säästettyä pahan päivän varalle. Nyt on se paha päivä.\nMinulla on kiva koti ja ihana piha, mulla on säästöjä ja puolisollani palkkatulot jatkossakin. Meillä on ihanat lapset ja rakastamme toisiamme ja toistemme seuraa. Meillä on oikeus liikkua ja ulkoilla ja ympärillämme on ihania ulkoilumaastoja. Olemme nuoria, terveitä ja hyvinvoivia. Kesäkin on jo ihan nurkan takana. Me pärjäämme kyllä nämä viikot ja kuukaudetkin tarvittaessa näin. Ei se optimaalista ole, mutta ei läheskään aivan kamalaakaan.\nMinä en koe, että minulla on oikeutta valittaa juuri nyt. Tilanne on mitä on. Se ei ole kenenkään vika tai kenenkään syytä. Niin paljon kuin nyt ihmiset haluavatkin syyttää päättäjiä, en koe tätä heidän viakseen millään lailla. Ehkä on tehty vääriä ratkaisuja matkan varrella, mutta helppo sitä on nyt viisastella. Kukapa olisi tiennyt? Elämä on arvaamatonta. Välillä elämä vaan tapahtuu. Joskus se palkitsee ja joskus se vie jotakin. Such is life. Nyt on tällainen vaihe. Voin vain tehdä parhaani ja toivoa, että seuraava vaihe on parempi. Viisastua. Ehkä oppia arvostamaan jotain itsestäänselvyytenä pitämiäni asioita. Nyt on aikaa leipoa esikoisen kanssa ja sylitellä kuopuksen kanssa. Nyt on aikaa hoitaa kotia ja pihaa. Kokeilla uusia ruokaohjeita. Nyt on hyvä hetki myös oppia arvostamaan mieheni työn tuomaa stabiliteettia, koska arjessa kiinnitän aivan liikaa huomiota vain hänen työnsä negatiivisiin puoliin. Nyt ei ole aika harmitella oman hyvätuloisuuteni vähenemistä tai joidenkin vapauksieni menettämistä. Nyt on enemmänkin se hetki, kun joka päivä on hyvä ottaa hetki kaikelle hyvälle. Count my blessings. Ainoa oikeasti kamala asia olisi menettää joku läheinen. Kaikki muu on toissijaista.\nVälillä on hyvä muistaa olla ihan vaan kiitollinen. Jostain syystä se kiitollisuus korostuu mulle erityisesti sellaisina hetkinä, kun ajatuksiini pyrkii paljon tummia pilviä. Silti silloinkin se kaikki ilo, onni, rakkaus ja hyvyys elämässäni paistaa niiden tummimpienkin pilvien läpi. Ehkä minä sitten vaan olen sellainen hölmö ihminen, joka huomaa pienen tihkusateen täydellisen aurinkoisena päivänä ja valitan pikkujutuista kaiken ollessa hyvin. Mutta ehkä minä olen myös sen kääntöpuolena sellainen ihminen, joka arvostaa auringonsäteitä pahimman myrskynkin keskellä. Tai jopa tarvitsen ajoittaisen myrskyn muistaakseni sen auringon, joka aina niin kauniisti muuten paistaa.\n(Kuvat ei liity ja liittyy. Päivän projektina on siivota tietokone, että viikonlopun aikana saa sommiteltua kuvakirjan!)\nKuvat: Lotta Polviander\nElämyksellisiä aikoja odotellessa\nPerjantain Parhaat – Lemppariastiat\n22 thoughts on “Miksi en valita?”\nKiitos tästä tekstistä! Sai ajattelemisen aihetta. Odotan esikoistani syntyväksi Juhannuksen jälkeen. Olin äärettömän turhautunut, kun viimeinen yhteinen reissu ulkomaille ilman vauvaa peruuntui. Eikä ole edes tietoa saadaanko mitään takaisin, mutta se on onneksi vain rahaa. Tästä murheesta, kun pääsin yli tajusin et nyt joutuu baby showereita siirtää, onneksi meitä juhlijoita on sallittumäärä niin heti ku tilanne on parempi ja uskaltaa pienellä porukalla nähdä voidaan juhlia. Kirosin miten alkukesän tapahtumat menee meiltä nyt ohi ja seuraaviin pääsee vauvan kanssa. Oon ollut tuohtunut, kun lapsen isä ei pääse enää kaikkiin raskauteen ja vauvaan liittyviin käynteihin mukaan. Pahimpana tuli synnytysvalmennuksen peruuntuminen. Odotin et saan viettää elämäni parasta kesää ja nauttia raskaudesta, sekä ihanasta pienestä pojastani.\nNyt kirjoittaessa tunnen hänen potkut ja lukiessa havahduin siihen et mulla on oikeesti kaikki hyvin. Saan odottaa esikoistani, joka on jo yksi syy olla kiitollinen. Esikoiseni on ollut hyvinvoiva ja raskaus sujunut ilman huolia vauvasta (jos omia hormooniryöppyjä ei lasketa). Meillä on miehen kanssa säästöjä millä voidaan elää jos käy super huonosti ja silti jää varaa turhiin asioihin kuten kampaajaan. Mulla on äärettömän monta syytä olla kiitollinen. Pitäisi keskittyä enemän niihin. Kiitos Anna silmiä avaavasta postauksesta! <3\n27th March 2020 at 2:44 pm\nSussu B says:\n27th March 2020 at 4:14 pm\nEsiintymiskyvyllä ei pitkälle pötkitä. Kun nykyisen suunnitelman mukaisesti korona ajetaan hitaasti suomen läpi, ehtii kyllä talous tuhoutua täydellisesti. Eivät ne valtion viratkaan ole erityisasemassa, kun rahaa ei ole, joutuvat kaikki kärsimään.Olisi siis kannattanut tuhota korona ihan alkumetreillä, mutta eikun meillä menee poliitikoilla lavasäteily ja esiintyminen priooriteissa etusijalle.\n27th March 2020 at 8:54 pm\nMitä sinä sanot? Onko valtion talous oikeasti tärkeämpi kuin meidän läheisten henget?\n27th March 2020 at 10:01 pm\nNiin no, riippunee virasta 🙂 Jotkut virat on sellaisia, että kriisin keskellä niiden tarve ei ainakaan vähene. Tietyistä töistä voisin sanoa, että pitäisi olla aika erikoinen tilanne, että niistä pitäisi vähentää jengiä. Ja nää on tärkeysjärjestys-kysymyksiä; talous ja sitä kautta ihmisten hyvinvointi vai terveydenhuollon kantokyky ja ihmishenget. Mite olisit reagoinut, jos Suomi olisi laittanut jouluna rajat kiinni ennen kuin tänne olisi edes tullut koronaa? Niin se olis “tuhottu”, mutta miten täällä oltais reagoitu siihen, jos kaikki lennot ois peruttu ja todettu, että me varmistellaan, ettei korona tule. Että niin. En nyt keksi edes jälkiviisaana, mitä valtio olisi voinut tehdä isoissa linjoissa paremmin. Toki ohjeistukset kentillä yms. olisi voitu tehdä paremmin, mutta itse toimintasuunnitelma ja sen toteutus on ollut mun mielestä erittäin hyvää.\n29th March 2020 at 4:16 am\nJos sitä rahaa ei ole niihin virkamiesten palkkoihin, niin ei siellä myöskään kovin kauaa moni hyväntekeväisyyttä ole harrastamassa. Virkamiehen statuksen saavuttamiseen ei ihmeitä vaadita, voit siis laskeutua jo meidän tavallisten kuolevaisten joukkoon takaisin.\nMitä hallituksen toimintaan, tai pikemminkin toimimattomuuteen tulee, olisi riittänyt rajojen sulku ihan vain ensimmäisen tartunnan vahvistumisen jälkeen, helmikuussa. Vaan ei. Muualta Eurooppaa löytyy todellakin loistavia esimerkkejä siitä, miten asiat olisi voinut tehdä toisin tai millaiset toimenpiteet olisi olleet tarpeen ja jo paljon aiemmin. Edes testauksia ei ole nimeksikään suoritettu, iso osa niistäkin lähes turhaan. Mutta onhan heissä kuitenkin ollut kyse ns. paremmista ihmisistä. Tartuntatavasta tai leviämisestä ei väittämien mukaan osata juuri mitään sanoa, mutta kuitenkin voidaan ohjata ihmiset palaamaan normaaliin arkeen ja töihin jo heti yhden (1) oireettoman päivän jälkeen ?!?! huoletta. Myöskään samassa taloudessa oireilevan kanssa asuminen ja oleskelu ei aiheuta minkäänlaisia toimenpiteitä, vaan tässäkin voi huoletta mennä töihin entiseen tapaan. Sosiaalinen paine taas ei tätä hyväksy, saatikka oma moraali. Siinähän sitten painiskelet yöt sängyssä pyörien, että kieltäytyäkö töistä anoen parin viikon palkatonta vai noudattaa viranomaisten ja ministerien ohjeita, menemällä töihin tartuttamaan loputkin firmasta.\nTuttuun tapaasi tämäKIN kommentti jää oletettavasti ”näkemättä päivänvaloa”, mutta pohdi edes hetki itseksesi asioita.\nNo olisin aika huolestunut, jos Suomesta loppuisi rahat virkamiesten palkkoihin tämän seurauksena. Varsinkin tiettyjen virkamiesten. Kyllä mä oon aika 99,9% varma siitä, että täällä Suomessakin jatkuu kansanedustajien, rajavartijoiden, poliisin ja puolustusvoimien palkanmaksu. Voit ihan siellä keskenäsi veikkailla mihin tällaiseen ryhmään mieheni kuuluu. Kuten olen tuossa kirjoittanut, riippuu varmasti virasta. En voi sanoa 100-varmaksi tietenkään mitään, mutta tietyissä tilantessa irtisanominen ei ole niin yksinkertaista ja tiettyihin asioihin valtion budjetti nyt venyy ensisijaisesti ennen muuta. Niin se vaan menee. En mielestäni myöskään ole missään kohti sanonut olevani itse virkamies tai jotenkin tuonut esiin sitä, että virkamiehet olisivat jotenkin muita parempia. Satun nyt vaan olemaan kiitollinen mieheni hyvin turvallisesti työpaikasta, ja se, että sinä näet sen jotenkin itsesi yläpuolelle nostamisena, kertoo enemmän sinusta ja sinun äärimmäisen huonosta itsetunnosta.\nKommenttisi on täynnä agressiivista inhoa minua ja vähän kaikkia kohtaan, myös hallitusta. Et kuitenkaan pysty edes pysymään faktoissa. Ensinnäkin, Suomessa vahvistui ensimmäinen korona-tartunta tammikuussa. Toiseksi, rajojen sulkemiseksi tarvitaan ihan erityilaatuinen tilanne, että sen voi lain puolesta tehdä. Valtioneuvosto voi päättää rajanylityspaikan sulkemisesta määräajaksi tai toistaiseksi, jos sulkeminen on välttämätöntä vakavan yleiselle järjestykselle, kansalliselle turvallisuudelle tai kansanterveydelle aiheutuvan uhan torjumiseksi. Eipä se yksi tartunta vaan ole vielä sellainen uhka. Ja toiseksi, ei olisi mennyt kansallekaan läpi siinä vaiheessa Finnairin ja matkatoimistojen romauttaminen “varmuuden vuoksi”, kun kaikilla oli hiihtolomat ja kevätmatkat suunnitteilla. Onneksi meidän oikeuksia ei voida rajoittaa pohjautuen siihen, että on potentiaalinen uhka, vaan ns. imminent threat on ainoa syy rajoittaa meidän perustuslaillisia vapauksia. Sitä paitsi rajojen lyöminen kiinni siinä vaiheessa ei olisi auttanut. Suomalaisilla on lain takaama oikeus palata kotimaahan. Suomalaisia on paljon maailmalla ja tilanteen edetessä kaikkialla, olisi Suomeen palannut Suomen kansalaiset. Olikos näitä palaajia arvioiden mukaan 200 000? Kyllä se korona olisi tänne saapunut silti. Ainoa tapa välttää korona kokonaan, olisi ollut jos Suomi olisi täysin irrallinen osa maailmasta, joka ei ole tekemisissä muiden maiden kanssa lainkaan. Antaisitko vielä toki esimerkkejä siitä, minkä maan esimerkin mukaan meidän pitäisi toimia? En kyllä äkkiseltään Euroopasta löydä yhtäkään loistavaa esimerkkiä, joka olisi onnistunut paremmin kuin Suomi. Ehkä ainoa, joka itselleni tulee mieleen on Malta, joka ainakin vielä lukujen valossa on tehnyt jotain oikein. Toisaalta Maltalla myös on alle puoli miljoonaa asukast.\nMä en ymmärrä myöskään takertumista testaamattomuuteen. Resurssit ei riitä, ei rahapuolella, ei testaajapuolella. Täysin turhaa testata tuhansia ja tuhansia ihmisiä, jotta saadaan kuolinprosenttia per testatut paperilla pienemmäksi. Vakavaoireiset hakeutuvat sairaalaan ja muut sairastavat kaikki hengitystieoireet kotonaan. Testaamisen puolesta ei puhu edes tartuttaminen kun kaikki on muutenkin määrätty kotiin ja oireiset karanteenimaisiin olosuhteisiin JA virus alkaa leviämään ennen ensimmäistäkään oiretta. Että en nyt näe miljardin heittämistä tähän mitenkään perusteltuna saati sen vaatiman terveydenhuollon henkilökunnan sitomista tähän testailuun.\nSuomessa on myös hyvin avoimesti ja suoraan selitetty, että tarkoitus ei ole pysäyttää virusta. Tarkoitus on kärsiä se läpi, mutta hidastettuna, jotta terveydenhuoltomme sen kestää. Siksi yhdessä THL:n kanssa luodaan mallinnuksia ja laskelmia ja päätetään toimet. Jos siis esim. vaikka mulla olis korona, niin ei mua tarviikaan eristää perheeni luota. Perheeni saa sen minulta ja jos mieheni kävisi töissä, saisi joku häneltä sen, jos hän olisi oireeton. Mutta kun ihmiset eivät keräänny isoihin tapahtumiin, eivät pyöri kauppakeskuksissa ja hoplopeissa ja kouluissa, tauti etenee hitaammin ja R0-luku pysyy pienempänä, jolloin tapahtuu se toivottu flattenthecurve-tavoite. Sen takia nämä säännöt nyt on sellaiset kuin on. Tässä vaiheessa ei ole tarkoituksenmukaistakaan, että kaikki lukittautuvat kolmeksi viikoksi koteihin ilman oikeutta poistua sieltä minnekään.\nKiitos vaan, mutta mulla ei ole\na) tapana poistaa kommentteja, jotka eivät ole asiattomia. Omasi ei sitä ole. Se on agressiivinen ja töykeä, mutta ei asiaton. Se on harhaanjohtava ja ennen kaikkea kommenttina hyvin surullinen, sillä se puhuu omasta pahasta olostasi. Asetat kaikki itsesi yläpuolelle ja voit pahoin sen alla. Virkamies on itsensä korottamista jalustalle, on ns. parempia ihmisiä jne. Kannattaa tutkia omaa suhtautumista ja miettiä mistä se johtuu, ehkä hakea apuakin siihen.\nb) tarvetta pohtia itsekseni yhtään mitään. En ole tehnyt mitään väärää, joten en koe minkäänlaista tarvetta itsetutkiskelulle.\nVoi hyvin! Toivottavasti arkesi muuttuu hieman iloisemmaksi ja vähemmän ahdistuneeksi, sellainen kuva kommentistasi tulee.\nItseäni rasittavat tässä koronakriisissä eniten nimimerkin Kuvottavaa kaltaiset henkilöt, jotka sylkevät vihaansa pitkin nettiä ja tietävät jälkiviisaina, miten valtiovallan olisi pitänyt hoitaa asiat. Uutisia voi halutessaan vältellä, mutta näitä kommentteja ei, niitä rävähtää milloin mistäkin. En voi ymmärtää, että tässä tilanteessa jotkut ovat muita ihmisiä kohtaan ilkeitä ja aggressiivisia. Kaupunginosaryhmässämme on kerrottu, että jotkut aikuiset esim. tönivät nuoria, jotka ovat ulkona ja huutavat törkeyksiä hiekkalaatikolla leikkiville lapsille. Surullista, että joissain kansalaisissa kriisi saa aikaan tuollaista ilkeyttä.\n27th March 2020 at 5:26 pm\nKiitos. Ollaan Briteissä ja sain tietää että armeijassa oleva mieheni on ainakin vielä viikon kiinni tukikohdassa, Emme ole nähneet toisiamme viikkoon. Itkuhan siinä tuli kun toinen oli jo saanut luvan lähteä kotiin ja sitten käskettiin takaisin. Tiedän että mökkihöperyys ärsyrtää mutta kun joudumme molemmat käymään töissä normaalisti mutta ei saada nähdä toisiamme on hankala sympatisoida niitä joita puolison naama nyppii.\nJoo, kyllä niinä hetkinä kun toi käy hermoille on hyvä muistaa, että kamalampaa olis ilman sitä <3\n27th March 2020 at 5:45 pm\nSamoja pohdintoja täällä, onnekkaassa asemassa olemme❤\n27th March 2020 at 11:08 pm\nMäkin olen lievittänyt omaa ahistusta ja lohduttautunut sillä ajatuksella, että loppujen lopuksi ollaan todella etuoikeutettuja tässä tilanteessa. En tiedä onko ok verrata sodan aikaisia asioita tähän päivään. Omat isovanhempamme ovat lähteneet sotaan ja jättäneet perheet ilman varmuutta, että tulee ikinä näkemään heitä enää. Perheet ovat lähteneet evakkoon sodan aikana ja joutuneet jättämään kaiken ja sen jälkeen rakentanut kaiken alusta, joka on vaikuttanut seuraavien sukupolvien kasvatukseen.\nSaamme olla kotona turvassa perheen kanssa, saamme toistaiseksi käydä kaupassa (ja muut välttämättömyydet). Voimme olla yhteydessä ystäviin, sukulaisiin ja läheisiin. Voimme supportaa localia woltilla. Voimme katsoa netflixiä ja olla. Voimme urheilla jos siltä tuntuu.\nLoppujen lopuksi mullakaan ei ole kauheeta muutosta arkeen, mutta soputumista uusien asioiden toteuttamiseen toki.\nTsemppiä ihan hirveesti sulle tähän kaikkeen ja sekin lohduttaa, että olemme kaikki tässä yhdessä ja se on jopa liikuttavaa. Parasta on kyl interwebs, kun koko maailma on koti-arestissa ja kuvat/videot on toinen toistaan hauskempia. <3\n28th March 2020 at 12:04 pm\n28th March 2020 at 10:29 am\nHyviä kommentteja pääministeristä. Ainoa mitä en ymmärrä on kaunis-sanan runsas käyttö, ulkonäkö kun ei pitäisi liittyä hoidettavaan virkaan mitenkään\nOlen käyttänyt sanaa “kaunis” kahdesti tuossa kohtaa. Kaksi kertaa = runsas? No en tiedä, olemme sitten hieman eri mieltä siitä, mikä on runsas, mutta oli ihan tietoinen tarve allekirjoittaa tuota, koska edelleen on NIIIIIIIIN paljon ajatusta siitä, että kaunis/huoliteltu/näyttävä/meikattu/jne. nuori nainen ei voi olla vakavasti otettava johtaja tai uskottava työssään. Eli kyllä ihan tarkoituksella allekirjoitin tuota ulkonäköä. Vaikka sen ei pitäisi mitenkään liittyä virkaan (siitä olen samaa mieltä kanssasi!), se valitettavasti yhä edelleen liittyy ja monet naiset kokevat, että vähemmällä meikillä / tylsemmillä vaatteilla yms. on uskottavampi monessa työtehtävässä. Mielestäni on hienoa, että Sanna Marin nuorena ja erittäin kauniina naisena rikkoo tätä käsitystä 🙂\n30th March 2020 at 12:19 am\nSamaa mietin minäkin. Jos olisi kyse miehestä en näkisi että hänen kohdallaa nostettaisiin esiin kuinka komea hän on, peräti kahdesti. Minusta kauneuden korostaminen tekee vain karhunpalveluksen. Naisena itse toivon että ulkonäköni, niin vaatetukseni kuin naamani, jätetään ulkopuolelle kun puhutaan ammattitaidostani.\njoku mies vaan says:\n28th March 2020 at 11:45 pm\nTaisit itse kirjoittaa vielä ihan muutama päivä sitten siitä, että viet lapset flunssaoireista huolimatta päiväkotiin ja lähdet itse koronasta huolimatta kauppakeskukseen shoppailemaan.Tämä on juuri se, millä me saadaan Suomeen uusi Italia.\n29th March 2020 at 10:47 am\nNyt olet kyllä lukenut jotain eri blogia tai sitten vihalasit on niin syvällä päässä, ettei enää nää lukemaansa oikein 🙂 Me ei viedä flunssaoireista lasta muutenkaan päikkyyn, saati koronan aikaan. Dee jäi kotiin jo ennen ku päikyt “laitettiin kiinni”. Kirjoitin toki jossakin vaiheessa ennen päikkyjen kiinni laittoa pohdintaa siitä, missä vaiheessa oireeton lapsi pitäisi jättää viemättä päiväkotiin, mutta kun ne päikytki on ollu jo hetken kiinni, niin en ehkä puhuisi muutamasta päivästä. En myöskään tiedä mitä miellät kauppakeskuksessa shoppailuksi, ite kun oon käynyt nämä pari viikkoa ruokakaupassa ja noutoruoan hakemassa. Toki kun esim. Cittarin kyljessä on pari muutakin kauppaa, niin jos lasket sen kauppakeskukseksi, niin sitten voisi varmaan teknisesti ottaen sanoa, että olen ollut kauppakeskuksessa shoppailemassa.\nKaiken muun kestää, eristäytymisen ja sen ettei näe kavereita jne, mutta se ottaa todella koville kun ei näe lapsenlasta :(. Keski-Suomessa siis ainakin vältettävä ihan kaikkia kontakteja kaikkien muiden kanssa paitsi jotka asuu saman katon alla, ei väliä onko sukulaisia vai ketä. Ja en todella itse kuulu riskiryhmään, vielä pariinkymmeneen vuoteen :). No, eilen tulikin tieto että rajoitukset jatkuvat näillä näkymin sinne 13.5 saakka, itku meinasi päästä. Mutta pakko vaan nyt sopeutua ja kestää, onneksi on edes ne videopuhelut ym.\n4th April 2020 at 9:04 am\nKovasti nyt kritisoin tuota pääministeriarviotasi. Kommentoit hänen olevan kaunis ja nuori ja pätevä. Se vetää hiukan mattoa alta naisten uskottavuudelta.\nEt tuonut esiin mitään oikeaa yksityiskohtaa hänen työnsä näkökulmasta, mutta sorruit ikävästi ulkonäköseikkojen korostamiseen.Näistä jutuista meidän naisten pitää päästä eroon. Olkoon kuinka kaunis tai nuori, kuka tahansa.\nHyvällä meiningillä : )\n4th April 2020 at 11:25 am\nNo itse taas olen eri mieltä asiasta. Nuoruuttaan ja kauneuttaan kun usein käytetään syinä sille, ettei hän voi olla pätevä ja osaava. Juuri siksi alleviivaan pääministerimme olevan kaunis nuori äiti, koska nämä sanat samassa lauseessa pääministeriyden kanssa edelleen hiertävät niin monia. Ja olen kyllä erittäin selkeästi ilmaissut sen, mihin olen tyytyväinen. Mm. tässäki postauksessa kirjoitan: “hallituksen esiintymisestä, tiedottamisesta ja kansalle kommunikoinnista saa pisteet niin presidentti kuin pääministerikin.” Kyseinen koko kappale ja asiaan kimpaantuminen on nimenomaan saanut alkunsa keskustelussa, missä naureskeltiin Marinille, että on niin nuori ja varmaan vaan huulipunat mielessä. Tytöteltiin ja pätevyyttä väheksyttiin. Tuollaista ei olisi ollut, jos hän olisi keski-ikäinen mies. Erityisesti kauniit naiset joutuvat usein erittäin ison suurennuslasin alle, koska “hiukset ja äly ei viihdy samassa päässä” ynnä muuta yhtä fiksua ja usein meikkaaminen ja laitettu olemus on joillekin ikään kuin merkki siitä, että naisen päähän ei mahdu muuta kuin meikit.


PuMa-Volley ry - Valmennuksen, harjoittelun ja kilpailun periaatteet\nEtusivu »Valmennuksen, harjoittelun ja kilpailun periaatteet »\nJokaiselle joukkueelle on nimetty vastuuvalmentaja ja apuvalmentajia niin, että valmennus muodostaa noin 3 henkilön tiimin.\nJokaisen mini-ikäisjoukkueen (F-D) vastuuvalmentaja omaa vähintään I-tason koulutuksen ja C-A-ikäluokissa vähintään II-tason koulutuksen.\nValmentajien koulutustasoa seurataan ja osaamisen kehittämisestä laaditaan koulutussuunnitelma.\nSeura maksaa valmentajien kouluttautumisen. Kalleimmissa koulutuksissa sovitaan mahdollinen omavastuuosuus.\nValmentajia kannustetaan itsensä kehittämiseen ja osaamisen päivittämiseen\nValmentajilta odotetaan vuosi- ja kausisuunnitelmien laatimista joukkueelleen sekä seuran valmennuksellisen linjauksen hyväksymistä toimintaperiaatteeksi. Seuran digipankista löytyy valmiita pohjia suunnitelmiin. Tarvittaessa seuran valmennusvastaava auttaa kausisuunnitelmien laadinnassa.\nValmentaja luo osallistuvan ja innostavan ilmapiirin sekä toteuttaa toiminnassaan tavoittelemiamme hyviä kasvatustavoitteita.\nVanhemmissa ikäryhmissä on mahdollisuus muodostaa myös valmennustiimejä, joissa useampi valmentaja ohjaa yhteistyössä esim. A–C-ikäisten ja aikuisten ryhmiä.\nLajivalmennuksen lisäksi seura tarjoaa riittävän ohjauksen monipuoliseen liikkumiseen sekä fysiikka- ja nopeusharjoitteluun. Yhteistyötä tehdään muiden seurojen kanssa.\nValmentaja huomioi yksilöt ja kannustaa urheilulliseen elämäntapaan. Kokonaisliikuntamäärää seurataan esim. perustettavan Trello-harjoittelupäiväkirjan tai Whatsapp-raportoinnin avulla.\nPelaajien kehityskeskustelut aloitetaan C-ikäisistä lähtien, testaamiset vanhemmista D-ikäisistä lähtien\nValmentajan tai joukkueenjohtajan on aina keskusteltava ensin pelaajan oman joukkueen valmentajan kanssa ennen kuin hän käy keskusteluja pelaajan mahdollisesti pelaamisesta uudessa joukkueessa.\nJos pelaaja osallistuu kahden joukkueen toimintaan, on pelaajan osalta sovittava pelisäännöistä millä perusteilla osallistuminen tapahtuu mahdollisissa päällekkäisissä tapahtumissa (ensisijaisuus) ja miten harjoittelu viikkorytmissä ja pelien alla tapahtuu.\nVuoden nuorisovalmentaja valitaan ja palkitaan.\nValmentajien yhteistyötä kehitetään seuran sisällä.\nValmennuskokonaisuudesta vastaa seuran hallituksen keskuudestaan valitsema vastuuhenkilö tai palkattu koordinaattori.\nHarjoittelun ja kilpailun periaatteet\nSeurassa on nuorten kilparyhmiä kaikissa ikäluokissa, lentisliikkareita, lentopallokouluja ja harrastusryhmiä 14–18-vuotiaille. Aikuisten 1- ja 2-sarjajoukkueet tarjoavat kilpamahdollisuuksia aikuispelaajille sekä kehittymispolkuja nuorille pelaajille. Aikuisten harrastusryhmät tukevat terveellistä elämäntapaa.\nF–E-ikäisten ryhmät muodostetaan (elo-) syyskuun alusta. D-ikäisistä ylöspäin harjoittelu aloitetaan jo edellisenä keväänä, toteuttaen kesäharjoittelu (perusvoimakausi). Elokuussa harjoittelu on tiivistä kilpatason ryhmissä.\nPienempien junioreitten (F–E) ryhmät sekä lentisliikkari ja lentopallokoulut ovat avoimia uusille pelaajille koko kauden\nLentopallokoulu toteutetaan syksyisin 10–13-vuotiaille. Lentopallokoulusta taitavimpia pelaajia siirretään perusryhmiin.\n14–18-vuotiaille harrastuspelaajille muodostetaan oma yhteinen ryhmä.\nPelaajat sijoitetaan ikäänsä ja taitotasoaan vastaaviin ryhmiin. D-ikäryhmässä suositaan tasoryhmien muodostamista ainakin vanhempaan ikäluokkaan, myös opettelemaan 6 vs. 6 -peliä. Perustana E:ssa ja D:ssa voi olla myös nuoremmat/vanhemmat-jako. C–A-junioreissa muodostetaan tasoryhmät mahdollisuuksien mukaan jopa eri seurojen kanssa yhteistyössä.\nJunioreille annetaan mahdollisuus harjoitella ja taitotasojen kehittyessä pelata taitotasoaan vastaavassa ryhmässä, mikä edellyttää joustavuutta siirtyä joukkueesta toiseen. Valmentajien ei tule tukea ”omia” pelaajia. Kykeneville junioreille annetaan mahdollisuus pelata aikuisjoukkueissa.\nAikuistoiminnassa järjestetään paras mahdollinen valmennus niille joukkueille, jotka toimivat esimerkkinä junioripelaajille sekä valmistavat nuoria pelaamaan kovalla tasolla.\nJoukkueiden pelaajista päättävät vastuuvalmentaja ja joukkueen johtaja yhdessä. Ristiriitatilanteessa päätökset tekee seuran johto. Junioriryhmissä F–D (nuoremmat) valmentajilla on velvoite hyväksyä kaikki pelaajat harjoitteluryhmiin mukaan.\nHarjoittelussa noudatetaan huippu-urheilupolun ohjeellisia harjoitusmääriä ikäluokkien mukaisesti\nOmaehtoiseen liikuntaan kannustetaan. Suosituksena on, että jokaisella pelaajalla on oma pallo kotona, käytössä harjoittelupäiväkirja ja perhe osallistuu nuoren kanssa erilaiseen liikkumiseen vähintään pari kertaa viikossa.\nMuiden lajien harjoitteluun kannustetaan. Mini-iässä muut lajit voivat muodostaa jopa puolet harjoittelusta. Kesällä on kaikilla mahdollisuus harjoitella esim. yleisurheilua ja pesä- tai jalkapalloa.\nKilpasarjoihin sekä Power Cupiin osallistutaan.\nHarjoittelulle varmistetaan turvalliset olosuhteet.\nPelaajien velvollisuus on toimia tuomareina toisten joukkueiden peleissä/turnauksissa (yhtä ikäluokkaa nuorempien turnaus).\nJunioriryhmissä F–D kaikkia peluutetaan mahdollisimman tasapuolisesti. Kilparyhmissä CA pyritään kaikille osallistujille tarjoamaan pelimahdollisuus jossakin sarjassa. Kilparyhmien olisi siis hyvä osallistua oman pääsarjansa lisäksi toiseen sarjaan.


Hengen hedelmä 2: Ilo – 1. Piet. 1:7-12 – Pastori Martti Haverinen\nMartti Haverinen\t1. adventtisunnuntai\t sunnuntai 1.12.2019 maanantai 2.12.2019 7 Minutes\nMartti Haverisen saarna Helsingin Luther-kirkon messussa 1.12.2019\n1. adventtisunnuntai, 2. vuosikerta\nApostoli Paavali kirjoittaa Galatalaiskirjeessä, että Hengen hedelmää ovat rakkaus, ilo, rauha, kärsivällisyys, ystävällisyys, hyvyys, uskollisuus, lempeys ja itsehillintä. Siinä on siis lueteltuna yhdeksän erilaista.\nOlen saarnannut niistä kustakin epäjärjestyksessä aina sitä mukaa kuin niitä on tullut kirkkovuoden teksteissä vastaan [saarnasarjan muut osat löydät täältä]. Tässä apostoli Pietarin tämän päivän tekstissä esiintyy niistä viimeinen, josta en ole vielä saarnannut ja se on tuo “ilo”. Ilo sopii mainiosti tämän päivän aiheeksi, kun tämä Helsingin Luther-kirkko otettiin käyttöön tasan 125 vuotta sitten ensimmäisenä adventtina, silloin rukoushuoneena.\nKatsotaan tässä saarnassa kolmea asiaa: ilon keveyttä, synnin painoa ja Kristusta ilon lähteenä.\n1) Ilon keveys\nViime aikoina täällä Suomessa on tehtailtu poliisille selvityspyyntöjä vanhoista tv-sketseistä. Sellaista ei ole tietääkseni tehty Naurava kulkuri -laulusta, eikä siitä varmaan tarvitsekaan tehdä.\nSiinä Vesa-Matti Loirin esittämä hilpeä hahmo kritisoi ensin muita taiteilijoita siitä, että näiden nauru kuulostaa esityksissä keinotekoiselta teeskentelemiseltä. Esimerkiksi jos oopperalaulajan täytyy nauraa aariassa, niin se on sellaista falskia “hoh hoh, hoh hoh”. Sitten hän ilmoittaa itse esittävänsä “eksaktia” ja “aitoa” naurua sisältävän lauluesityksen. Jos et elänyt vielä 80-luvulla, niin tämä legendaarinen esitys löytyy toki YouTubesta, esimerkiksi espanjaksi tekstitettynä.\nNaurun tavoin ilo on sellaista, että jos sitä feikkaa, niin se todennäköisesti vain näyttää falskilta, eikä se kyllä lämmitä lopulta ihmistä itseänsäkään.\nKlassisessa kysymyksessä kysytään, kumpi painaa enemmän, kilo rautaa vai kilo höyheniä.\nKuinka paljon painaa ilo? Painaako se ilogramman verran?\nYhdessä onnittelurallattelussa sanotaan, että: “Onnea ja iloa, satatuhatta kiloa!” Voisiko iloa olla niin paljon? Jos sinun päällesi ladottaisiin höyheniä noin paljon, niin kyllä varmasti puristuisit kasaan sen alle.\nIlon yksi erikoinen ominaisuus vaikuttaisi olevan, että vaikka mitä enemmän olisit täynnä iloa, niin olosi vain kevenee ja kevenee. Eikä ilo ole edes jokin kaasu, vaikka sairaalassa onkin tarjolla ilokaasua. Olisi nimittäin surullista, jos kadulla kaikki iloiset vastaantulijat tunnistaisi kaasunaamarista eikä vaikkapa hymystä.\nIlo siis saa olon kevyemmäksi. Ehkä se on yksi ilon mittari.\nAidolla ilolla vaikuttaisi olevan myös säteilevä vaikutus, sellainen että se tarttuu myös toisiin. Mutta on myös toisenlaista säteilyä, sellaista tappavaa ja taakoittavaa.\n2) Synnin paino\nTasan 80 vuotta ja yksi päivä sitten silloinen naapurimaamme aloitti yllättäen sodan ja saman tien pommituslennot Helsinkiin. Tuohon kohtaan tämän kirkon kattoa tuli ainakin kaksi isoa reikää.\nMuutama päivä sitten Yle uutisoi (26.11.2019) paljon vanhemmasta ja isommasta räjähdyksestä. Tammikuussa havaittiin voimakkain koskaan rekisteröity gammapurkaus, ja tuon gammapurkauksen aiheutti todennäköisesti supernova eli tähden räjähdys. Sen säteiden arvioitiin kulkeneen noin viiden miljardin valovuoden matkan.\nSiinä jutussa kerrottiin, että jos yhtä raju purkaus olisi tapahtunut omassa galaksissamme Linnunradassa, niin säteilyn tulosuunnan puoleisella maapallon puoliskolla olisi kaikki elollinen kuollut nopeasti, ja sitten myös varjopuolella.\n“Siunaa ja varjele meitä, Korkein, kädelläs.” (Virsi 584)\nMutta onko sinulla tapana räjähdellä kotona tai työyhteisössäsi? Säteiletkö sinä hallitsematonta ja tuhoavaa pahaa oloa ympäristöösi toisten taakaksi? Tai niin kuin gammapurkaukset lähtevät liikkeelle kapeina keiloina, tähtääkö sinunkin ilkeytesi suoraan jonkun tietyn tyypin nujertamiseen?\nJeesuksen mukaan tuomiolle on peruste jo siinä, jos on “vihoissaan veljelleen”. (Matt. 5:22) Iloitsetko sinä vihamiestesi vastoinkäymisistä? Oletko vahingoniloinen niiden ongelmista, joille olet kateellinen?\nDissaatko kilpailutilanteessa sitä, jonka pelkäät vievän sinun nykyisen tai tavoittelemasi aseman? Nakerratko jonkun mainetta muiden silmissä vaikkapa juoruamalla tai kaunistelemalla totuutta itsesi kannalta?\nSurullisen moni eri tavoin alaspainettu koulukiusattu on tänäkin vuonna päätynyt etsimään ulopääsyä tilanteestaan epätoivoisella ratkaisulla. Yksikin on liikaa.\nSitä, että sinun ja minun sydämestä lähtee säteilevää tuhoa, raskasta kuonaa toisten niskaan, sitä Jumala pitää kuolemanvakavana asiana. Jeesuksen mukaan se, joka sanoo toiselle: “Sinä hullu”, on ansainnut helvetin tulen. (Matt. 5:22)\nSaatat ihmetellä, että tuomitseeko Jumala meidät oikeasti noin pienestä asiasta, mutta Jumalan silmissä se ei ole pieni asia. Jumala näkee tarkasti sen, miten hirvittävää tuhoa synti saa aikaan, ihan jo sekin, miten me suhtaudumme toiseen ihmiseen.\nTällaisena tutkintapyyntöjen kultakaudella on hyvä huomioida, että Jeesus todellakin puhuu ihan omalla nimellään helvetistä ja tulesta. Hän ei hävennyt käyttää sellaisia pelottavia sanoja, jotka täällä Suomessa kai ensin feidattiin lasten kuvaraamatuista ja sitten aikuisten hartauspuheista.\nMutta synnin jäljet näkyvät karusti myös jo tässä ajassa. Jos annat esimerkiksi kateudelle ja katkeruudelle vallan, se kalvaa sinua sisältä ja paistaa kasvoistasi. Jos kiinnität ilosi lähteet katoaviin asioihin, jäät lopulta tyhjin käsin. Ja jos kohtelet toisia ihmisiä jäteastioina, niin mitä kaunista ja hyvää edes sinä siitä saat?\n3) Kristus ilon lähteenä\nLutherin mukaan pyhyys ei “ole totta tosiaan sitä, että aina olemme murheellisia ja ärtyisiä”. Hän kirjoittaa, ettei voi sietää “ankaroita ja synkkiä mörököllejä, jotka aina ovat alakuloisia eivätkä sulasta hurskaudesta ja pyhyydestä koskaan voi näyttää iloisia kasvoja”. (Luther: Elämän taistelussa)\nJumala haluaa tarjota myös sinulle kestävän ilon, eikä mörököllin dna:ta. Mutta mistä se sellainen ilo sitten voisi syntyä?\nTätä Helsingin Luther-kirkkoa ei rakennettu synkistelyn ja voivottelun pyhäköksi. Tämä Helsingin Luther-kirkko, tuo katosta roikkuva risti, alttaripöytä ja alttaripöydän tekstiilin raamatunkohta, alttarikaaren teksti, kasteallas tuolla noin ja moni muu asia täällä julistavat juuri sinulle sitä, että sinun syntisi on poissa, ja velkasi on maksettu puolestasi.\nSiksi Jeesus ratsasti sinne Jerusalemiin, nöyrästi aasilla, jotta hän sai jo ennen kuin olit edes syntynyt lunastaa verellään sinut vapaaksi synnin, kuoleman ja Paholaisen vallasta. Kristuksen päälle laskettiin koko maailman synnin paino ja hän suostui kantamaan sen.\nIsä herätti Kristuksen, ainoan Poikansa kuolleista ja Johanneksen evankeliumi kertoo, että: “Ilo valtasi opetuslapset, kun he näkivät Herran.” (Joh. 20:20)\nJa nyt apostoli Pietari kirjoittaa tässä tämän päivän tekstissä, että: “Häntä te rakastatte, vaikka ette ole häntä nähneet, häneen te uskotte, vaikka ette häntä nyt näe, ja te riemuitsette sanoin kuvaamattoman, kirkastuneen ilon vallassa, sillä te saavutatte uskon päämäärän, sielujen pelastuksen.” (1. Piet. 1:8-9)\nPietari osoitti tämän kirjeensä myös vainotuille kristityille, jotka siis uskoivat henkensä uhalla. Sellaisessa puristuksessa heitä tuskin olisi rohkaissut YouTube-kissavideo tai video Nauravasta kulkurista. Kärsimysten ja koettelemusten keskellä kestävä toivo on vain Kristuksessa ja hänen näkemisensä odottamisessa.\nJumalan Pyhä Henki kirkastaa Kristuksen ristin merkityksen, ja antaa sanoin kuvaamattoman, kirkastuneen ilon. Jo Jeesuksen syntymäpäivän yönä ilmestyi Herran enkeli ilmoittamaan – minkä? – “ilosanoman, suuren ilon koko kansalle”. (Luuk. 2:10) Ja Herran kirkkaus ympäröi paimenet. (Luuk. 2:9)\nKristinuskon ainesosat eivät siis ole ankeus, synkeys ja nuivistelu, kun jo sanoma Kristuksesta on siis iloinen sanoma ja evankeliumi tarkoittaa juuri ilosanomaa. Synti ja kadotus ovat Kristuksessa vaihtuneet syntien sovitukseen ja ikuiseen elämään Isän luona taivaassa!\nKristus on siis se todellinen ilon lähde. Eikä sinun tarvitse etsiä itsestäsi hyviä asioita, ennen kuin voit uskoa. Eikä ilo tarkoita sitä, että sinun pitäisi aina hihitellä kaikelle niin kuin naurava kulkuri, vaikka kärsit tai koet hirvittäviä menetyksiä. Jeesuskin itki, esimerkiksi kun hänen ystävänsä kuoli. (Joh. 11:35)\nIlo ei tee sinua Jumalalle kelpaavaksi, vaan Kristus. Älä siis etsi itsestäsi iloa, vaan etsi Kristusta.\nUskoa ei kannata eikä voi rakentaa omien tunteiden varaan, vaan ainoastaan Jumalan sanan lupausten varaan, koska usko syntyy Jumalan sanasta ja kestää Jumalan sanan varassa. Raamatun sana lupaa sinulle, että syntien anteeksianto koskee myös sinua tässä ja nyt, sellaisena kuin olet. Siksi saat tässä ja nyt uskoa kaikki syntisi anteeksi.\nKun aikaisemmin sanoin, että ilolla on sellainen erikoinen ominaisuus, että olosi vain kevenee, niin jätä siis kaikki taakkasi aina Kristuksen kannettavaksi. Hakeudu siksi ahkerasti ilon lähteelle Jumalan sanan, Raamatun pariin, jonka kautta Kristus lohduttaa sinua.\nJa muistele kastettasi, jossa Jumala on ottanut sinut omakseen, koska Jumalan tekemä liitto on varma. Jos sinua ei ole kastettu, niin tule luokseni, ja aloitetaan kastekoulu. Ja tervetuloa kohta ehtoolliselle, syntien anteeksiantamuksen lähteelle, johon saat jättää kaiken sinua painavan!\nKun kerran evankeliumi on näin ihmeellisen suurta ja loppumatonta, apostoli Pietari kirjoittaa tämän päivän tekstissä upeasti, että: “Tähän pelastukseen haluavat enkelitkin päästä edes luomaan silmäyksen.” (1. Piet. 1:12)\nJuuri tuosta ihmeellisestä pelastuksesta pursuaa niin paljon iloa, että siitä sai alkunsa myös koko tämä evankelinen herätysliike 1800-luvun alkupuoliskolla ilon liikkeenä. Ja nuo evankeliumin ilosta innostuneet ihmiset halusivat varta vasten rakentaa tämän Helsingin Luther-kirkonkin voidakseen kokoontua iloitsemaan yhdessä, ja jotta nekin saisivat kuulla evankeliumin, jotka eivät vielä Jeesusta tunne.\nKoska mekin olemme saaneet omaksi Kristuksen ja saamme kerran elää ikuisesti ilon pääkaupungissa, voisiko sellainen ilo olla säteilemättä sinusta ja minusta myös tänä päivänä! Olkoon siksi tämä Helsingin Luther-kirkko edelleen Kristuksen ja syntien anteeksiantamuksen iloa ylitsepursuava kirkko, ja levitköön ilosanoma tässä kaupungissa ja eri puolille maailmaa sinunkin rukoustesi, puheittesi, toimiesi ja tukesi kautta.\nSiispä: palvelkaa Herraa iloiten! (Ps. 100:2)\nRukoillaan. Kiitos, rakas Jumala, siitä, että olet antanut Kristuksen meille ja koko maailmalle syntien sovitukseksi ja pelastukseksi! Kiitos, että sinä tahdot antaa elämäämme iloa. Auta, että me emme painaisi lähimmäistämme, vaan jakaisimme eteenpäin sinulta saamaamme iloa. Jeesuksen nimessä aamen.\nHelsingin Luther-kirkon missio\nJulkaistu sunnuntai 1.12.2019 maanantai 2.12.2019\nPrevious Post Hengen hedelmä 5: Ystävällisyys – Ef. 4:25-32\nNext Post Elian hengessä ja voimassa – Mal. 3:23-24


Bouncers jatkaa vakuuttavasti kakkosessa - Gridiron.fi\nGridiron Staff 19.6.2018 21:11 14 kommenttia\nOttelu alkoi Jaguaarien kannalta reippaasti. Puolustus pysäytti Mikkelin ensimmäisen vuoron ja Jyväskylän hyökkäys pääsi kentälle 50 jaardin linjalta. Teemu Hautakangas linkosi pitkän pallon Timi Tuomiselle, mutta pallo ei tarttunut hänen käsiinsä. Hyvä taistelu Pori-ottelussa, sekä ensimmäisen ”vuoroparin” hyvä meno taisi avata pari nappia Jaguaarien takeista turhan löysälle, sillä tämän jälkeen ottelun tahtipuikko siirtyi vieraiden käsiin. Bouncers onnistui pakottamaan Jaguaarihyökkäyksen huonoihin kenttäasemiin, jolloin Jyväskylän peliin iskostui turhaa hätiköintiä ja sekaannusta. (lähde: jaguaarit.com)\nKrmh 19.6.2018 23:07\nMe voitettiin kolmonen suvereenisti jo monta vuotta sitten, sen jälkeisellä kaudella oltiin kakkosessa toisia kun Steelers dominoi, sen jälkeen voitettiin Rautamalja… Ja tullaan voittamaan Rautamalja tänäkin vuonna! Rautamaljahan on kuitenkin kakkosdivarin pytty joten kai me kolmosessakin iha ok pärjättäs?!\nEDIT: Otsikossa oli virhe, korjattu! Kiitos huomautuksesta :)\nBears 20.6.2018 08:57\nVie kakkosen häviämättä\n@krmh 20.6.2018 13:41\nVaro nyt ettei nouse kupoliin 😂\n@Bears 20.6.2018 15:29\nTää kaava on jo nähty parin vuoden takaa. Ensin Bears voittaa, ja jopa dominoi, kaikki runkosarjan pelit. Tämän jälkeen ei kupoli kestäkään ja finaalissa tulee nokkiin.\nBears 20.6.2018 16:15\nEn usko, että toistamiseen nähdään samanlaista munausta… Voittaa näytöstyyliin\nVoittaa 20.6.2018 17:40\nVoittaa näytöstyyliin ja päättää sitten jäädä 2 divariin. Perus Bearsit.\nBears 20.6.2018 18:37\nEi, kaikki pelimiehet lopettaa, kun noustaan ykköseen eikä sit voiteta… Sit tiputtaudutaan kolmoseen ja kaikki tekee comebackin\nAK 20.6.2018 19:09\nEn tiedä minkälaisten ongelmien kanssa Bears painii mutta jos viikonloppuna pukeissa oli 16 pelaajaa ei sillä porukalla voiteta rautamaljaa. Toisaalta, jos kyse oli vaan jostain huonosta viikonlopusta voi Bearsillekin antaa mahdollisuuden mutta noin kapealla materiaalilla tulee finaalissa kuokkaan.\n@AK 20.6.2018 20:25\nBearsilla on tainnut olla läpi kuluneen kauden alle 20 pelaajaa pelipäivän rosterissa brittivahvistukset tekevät pelit molempiinsuuntiin\nJep 20.6.2018 21:56\nBritit plus Kotro= tämän vuoden bears… Muut ei saa kentällä mitään aikaiseksi.\nBears 21.6.2018 13:46\nNostelee tänå vuonna maljaa uskokaa vaan\n@bears 21.6.2018 14:38\n@Jep 21.6.2018 18:54\nMitä se kertoo muista joukkueista jos kolme pelaajaa tekee kaiken? Luulisi ainakin että juoksut purisivat sitten bearsia vastaan kun nuo kaverit luutivat takakentällä. Aika vähän pisteitä bearsia vastaan kuitenkin tehty.\n@@bears 21.6.2018 20:13\nJos olen ymmärtänyt oikein niin 2. divarin voittaja nostaa rautamaljaa


Moderni kodinohjaus auttoi ostopäätöksessä | ABB\nModerni kodinohjaus auttoi ostopäätöksessä\nVilla Kapee Vantaan Kivistössä sai uudet asukkaat ennätyksellisen nopeasti. Nelihenkinen perhe ei edes hakenut uutta kotia, mutta kohteen nähtyään ihastui siihen täydellisesti. Päätöksentekoon vaikutti oleellisesti paitsi kaunis, luonnollinen hirsimiljöö myös upeasti toteutettu sähkösuunnitelma. Monitasoinen valaistus ja sen moderni ohjausjärjestelmä muodostuivat asukkaiden mukaan yhdeksi ostopäätöksen ratkaisijaksi. Uusi väylätekniikka oli panostus asumismukavuuden lisäksi myös kiinteistön pitkäjänteiseen elinkaareen ja jälleenmyyntiarvon säilymiseen.\n- Me löysimme tämän kohteen alun perin sattumalta. Emme hakeneet aktiivisesti uuttaa kotia, mutta tämän nähtyämme, ihastuimme kokonaisuuteen niin täydellisesti, että ostopäätös syntyi salamavauhdilla. Alun perin tämän kohteen sähköistys oli suunniteltu perinteisen asennustavan mukaisesti, mutta se oli matkan varrella muutettu moderniksi väyläratkaisuksi, joka mahdollisti kodinohjausjärjestelmän. Älykäs ohjaus oli meille yksi viehätys yleisilmeen ja lämpöisen tunnelman lisäksi. Valaistuksen ohjaus kodinohjausjärjestelmän kautta on mitä oivallisin ratkaisu. Itse asiassa talon moderni sähkösuunnitelma oli yksi monista asioista, joka vaikutti ostopäätöksemme, talon emäntä toteaa.\n- Meillä kodinohjausjärjestelmä lisää asumisen viihtyisyyttä ja turvallisuutta ihan joka päivä. Sen lisäksi näimme, että järjestelmän valinta oli panostus tulevaisuuteen. Se nostaa ja säilyttää kiinteistön arvoa, koska yhä useammat haluavat modernia tekniikkaa ja älykkäitä toimintoja.\nSähköurakoinnin ammattilainen, Tehomen Oy:n toimitusjohtaja Jukka Voutilainen on työssään erikoistunut pientalojen kodinohjausjärjestelmien maailmaan ja vastasi Villa Kapee -urakoinnista. Hän vahvistaa Kivistön asukasperheen näkemykset älyratkaisujen tilasta.\n- ITC:n ja tietojärjestelmien kehityksen myötä väyläpohjaiset kodinohjausjärjestelmät ovat tulleet jäädäkseen. Niillä saadaan paljon asumismukavuutta. Tietoisuus lisääntyy koko ajan ja pientalojen rakentajat ovat entistä valveutuneempia. Kohtuullisella lisäinvestoinnilla saadaan pitkäaikaista käyttöhyötyä ja kodin arvoa turvaavaa tekniikkaa.\n- Ammattipuolella osa urakoitsijoista on lähtenyt mukaan uuteen ja osa ei. Me olemme ottaneet kehityksen uutena haasteena vastaan pelkäämättä tarttua siihen. Väylätekniikka luo perinteiseen asennustapaan verrattuna selvää kilpailuetua ja erottuvuutta. Olen huomannut, että uuden osaamisen avulla ja asiakkaan toiveet täyttämällä tai jopa ylittämällä on mahdollisuus rakentaa uutta ja kannattavaa liiketoimintaa. ABB-free@home -kodinohjausjärjestelmä on asukkaalle äärimmäisen helppokäyttöinen. Symbolien vuoksi ei tarvita mitään erityistä atk-osaamista. Meidän tehtävämme on nostaa esiin mahdollisuuksia ja tietoisuutta älykkään tekniikan tulosta uudisrakentamiseen, Jukka Voutilainen tiivistää.\nValojen ja verhojen ohjaus ovat osa kodin tilanteita\nVilla Kapeessa kodinohjausjärjestelmä mahdollistaa kodin valaistuksen ohjauksen erilaisten tilanteiden mukaan, esimerkiksi arkiaamu, viikonlopun tunnelma, siivouspäivä tai illanvietto. Asukkaat voivat valita tilanteet täysin oman elämäntilanteensa mukaisesti ja säätää kodin ohjauksen noudattamaan niitä yhdestä paikasta valittuina.\n- Minusta on hienoa se, että voimme jo valmiiksi luoda joka päivälle ja päivän erilaisille hetkille tilanneohjauksia. Arkiaamuisin valot syttyvät keittiöön jo valmiiksi ja viikonloppuisin ne voi ohjata syttymään myöhemmin.\n- Valolla on aina ollut meille iso merkitys. Nyt nautimme siitä, että tässä kodissa on riittävästi valolähteitä. Lisäksi niiden käyttö on äärimmäisen helppoa, valoja voi ohjata jopa tabletilla.\nPerhe nauttii päivisin isojen ikkunoiden tuomasta valosta, mutta iltaisin näkymät verhotaan näyttävillä verhoilla. Korkealla aulatilassa olevia verhoja ohjataan automatiikalla.\n– Verhot ovat mukana tilanneohjauksissamme. Erityisesti aulan korkeassa tilassa sähköisesti ohjautuvat kaihdinverhot ovat arjen ihanuus. Niiden käyttö manuaalisesti olisi lähes mahdotonta.\nKodinohjausjärjestelmässä on myös sisäänrakennettuna astronominen kello. Se seuraa vuoden kierron myötä muuttuvia valaistusolosuhteita ja sytyttää vaikkapa pihavalot, kun illat alkavat pimentyä. Valon määrä on aina sopiva, ilman, että sitä pitää päivittäin ja edes kuukausittain säätää.\nOvipuhelin on osa järjestelmän luomaa vapautta ja joustavuutta\n- Tähän asti kaihtimien ja markiisien, valojen, lämmityksen, ilmanvaihdon, jäähdytyksen ja ovipuhelimien yhtäaikainen ohjaus on vaatinut suuren määrän työtä. Nyt tämä kaikki voidaan toteuttaa väyläkaapeloinnin ansiosta nopeasti ja helposti yhdellä ohjausjärjestelmällä,\nABB:n aluemyyntipäällikkö Zan Pujol toteaa.\nVilla Kapeessa ohjausjärjestelmään yhteydessä oleva ABB-Welcome-ovipuhelin rekisteröi vieraan tulon ja alkaa näyttää kuvaa eteisessä olevan kosketusnäytön kautta. Terassivalot syttyvät ovikellon soidessa, jotta tulija voidaan nähdä paremmin. Ovipuhelimen videokamera tallentaa kuvat ovella kävijöistä turvallisuussyistä.\nTilaa ja aikaa tekniikalle\nVilla Kapeessa kaikki ohjaukset sijaitsevat keskusyksikössä, mikä on esimerkiksi muunneltavuuden kannalta käytännöllistä. Ohjauksia on tosin mahdollista myös hajauttaa painikkeisiin eri puolelle asuntoa tilanteen vaatiessa.\n- Tässä kohteessa keskusyksikkö sijaitsee koko asunnon keskellä, jolloin kaapelointimatkat ovat lyhyet. Se mahdollistaa kustannustehokkaan kaapeloinnin, Pujol toteaa.\n- Ohjaavalle sähkötekniikalle kannattaa varata riittävästi tilaa suunnitteluvaiheessa, Jukka Voutilainen toteaa. Uutta tekniikkaa on mahdollista talon elinkaaren aikana laajentaa ja muuttaa yksilöllisten tarpeiden myötä.\nTänä päivänä asiakkaat ovat valveutuneita ja käyttävät erilaista tekniikkaa muutenkin. Kodinohjausjärjestelmän käyttöönotto on helppoa ja asukas voi tehdä sen hyvin omatoimisesti. Käyttöopastukseen ja luovutukseen kannattaa kuitenkin varata riittävästi aikaa.\n– Jos ostat huipputekniikkaa edustavan auton, haluat varmasti tutustua sen manuaaliin huolellisesti ja ajan kanssa, jotta tiedät miten kulkupeli toimii. Sama logiikka pätee kodinohjaukseen, voit hyödyntää tekniikan hienouksia vain, jos tunnet ne, Voutilainen muistuttaa.\n194 m² Villa Kapeen ABB-free@home -kodinohjausjärjestelmä toteutettiin seuraavalla ratkaisulla:\n- Liitäntäportti SysAP\n- Valaistuksen ohjaus: 4-kanavaisia releyksiköitä\n- Valaistuksen säätö: 4-kanavainen säädin\n- 4-kanavainen binääritulo\n- 1-osaisia painikkeita\n- 2-osaisia painikkeita\nVideo: Helpompaa kodin ohjausta\nEskelisen perhe valitsi helppokäyttöisen kodinohjausjärjestelmän\nABB-free@home - Kaikki yhdessä järjestelmässä


Olen lukuisia kertoja törmännyt somessa väitteisiin, että on ihan sama missä muodossa keskustelussa oleva raaka-aine nautitaan. Rohkenen olla eri mieltä, ja yritän tässä vähän valottaa miksi.\nMiksi erilaisia valmisteita tarvitaan?\nSamasta raaka-aineesta, mutta erilaisilla valmistusmenetelmillä tai yhdistelmillä, valmisteisiin saadaan toisistaan poikkeavia vaikutuksia.\nMeillä käyttäjillä on erilaisia tarpeita ja mieltymyksiä. Siinä missä yksi nauttii mehulingon surinasta, toinen ei voi sietää lehtikaalin makua ja haluaa napata sen hyvää tekevät vaikutukset kapselissa, ettei jäisi koko rehu syömättä.\nPerinteisen kasvilääkinnän viisi uuttamistapaa ovat tuoremehu, murskattu kasvimassa tai tahna, keittäminen, kuumauutto ja kylmäuutto. Näistä mehustaminen on tuottanut voimakkaimman ja kylmäuutto miedoimman vaikutuksen.\nRohtojen ominaisuuksia on opittu muokkaamaan erilaisilla valmistusmenetelmillä. Riippuen siitä, mitä uuttoaineita ja lämpötiloja käytetään apuna, rohtokasvi luovuttaa itsestään erilaisia tehoaineita. Jotkut aineet ovat vesiliukoisia, toiset rasvaliukoisia ja kolmannet irtoavat kasvimassasta alkoholin avustuksella.\nLääkeaineopin ja lääketeollisuuden kehittyessä näitä uutteita on opittu tutkimaan ja jalostamaan entistä monipuolisemmin. On kehitetty uutta teknologiaa, jolla uutteista saadaan tasalaatuisia, hyvin säilyviä ja elimistössä haluttuun paikkaan kulkeutuvia.\nNäin varmistetaan, että erilaisissa kasvuolosuhteissa kasvaneista kasveista, saadaan markkinoille tasalaatuisia valmisteita. Moderni kasvilääkintä tuottaa vakioituja valmisteita. Vakioiminen tarkoittaa, että rohtokasvista on tutkimuksella löydetty vaikuttavaksi määritelty aine ja sen määrä lopputuotteessa on aina sama.\nKasvilääkintä ei kuitenkaan vakioi valmisteita eristämällä, vaan edelleenkin käytetään uuttomenetelmiä, jotka säilyttävät lopputuotteessa rohdon muitakin ominaisuuksia kuin pelkän eristetyn molekyylin.\nNäin päästään vaikuttamaan siihen, missä ruuansulatuskanavan osassa valmisteen tehoaineet pääsevät vapautumaan elimistöön. Tämä on hyödyllistä silloin, kun haluttu tehoaine on esimerkiksi herkkä mahalaukun hapoille ja sille halutaan tarjota turvallinen läpikulku vaarallisessa maastossa.\nHidasta elämää Ashwagandha-uute on vakioitu withanoli glykosidien (joiden ajatellaan olevan ashwagandhan vaikuttavia aineita) suhteen 35% tasolle. Se on suurin nykyteknologialla saavutettu pitoisuus. Uute on pakattu mikrokapseleihin. Tässä yhdistyy siis tiivistetty teho turvalliseen perillepääsyyn.\nSiksi yksi pieni kuorilo päivässä riittää.\nAuthor Terveen elämän puolestaPosted on 13.11.2019 Categories Blogit, Hyvinvointi, Ihminen, MuutTags ashwagandha, biomed, terveen elämän puolesta


Virkattu hame isoäidinneliöistä Novita Nordic Wool\nIsoäidinneliöt rytmittävät A-linjaista hametta Novita Nordic Wool -langasta. Takana on vetoketju.\nPattern N:o in Magazine\t4\nNovita Nordic Wool noki 300(350) g, luonnonvalkoinen 250(300) g ja kallio 150(150) g\nVirkkuukoukku: Novita nro 3Â½-4 tai käsialan mukaan Muut tarvikkeet: Musta hamevetoketju 25 cm ja ommeltava hakanen\n(ks. I piirros)\nVirkkaa 1. värillä aloitusketjuksi 6 ketjusilmukkaa (kjs) ja sulje renkaaksi 1 piilosilmukalla (ps) ensimmäiseen kjs:aan.\n1. krs: tee 3 kjs (= kerroksen 1. pylväs), tee renkaaseen 2 pylvästä (p), *3 kjs, 3 p*, toista *-* vielä 2 kertaa ja tee 3 kjs. Vaihda työhön 2. väri ja sulje kerros 1 ps:lla 3:teen kjs:aan kerroksen alusta. Kerrokselle tuli 4 pylväsryhmää.\n2. krs: tee 4 kjs, tee 3 s:n ketjuun kulmaan *3 p + 3 kjs + 3 p, tee väliin 1 kjs*, toista *-* vielä 2 kertaa ja tee viimeiseen ketjuun 3 p + 3 kjs + 2 p. Vaihda työhön 3. väri ja sulje krs 1 ps:lla kuten 1. kerroksella.\n3. krs: tee 3 kjs, 2 p sivun keskireikään, 1 kjs, tee 3 s:n ketjuun kulmaan *3 p + 3 kjs + 3 p, 1 kjs, keskireikään 3 p ja 1 kjs* toista *-* 2 kertaa. Tee kulmaan vielä 3 p + 3 kjs + 3 p ja 1 kjs. Vaihda työhön 4. väri ja sulje krs 1 ps:lla.\n4. krs: tee 4 kjs, 3 p reikään, väliin 1 kjs, tee 3 s:n ketjuun kulmaan *3 p + 3 kjs + 3 p, tee väliin 1 kjs, 3 p, 1 kjs, 3 p, 1 kjs*, toista *-* vielä 2 kertaa ja tee kulmaan 3 p, 3 kjs, 3 p, 1 kjs ja viimeiseen ketjuun 2 p. Sulje krs 1 ps:lla 3:teen kjs:aan kerroksen alusta.\n5. krs: virkkaa isommassa koossa jokaisen palan ympäri vielä 1 krs kiinteitä silmukoita samalla värillä 4. kerroksen kanssa.\nVirkkaa yhteensä 94 neliötä seuraavin värityksin:\n1. väritys (28 kpl): Aloitus ja 1. krs noella, 2. krs luonnonvalkoisella, 3. krs kivellä ja 4. krs noella.\n2. väritys (24 kpl): Aloitus ja 1. krs luonnonvalkoisella, 2. krs noella, 3. krs kivellä ja 4. krs luonnonvalkoisella.\n3. väritys (22 kpl): Aloitus ja 1. krs noella, 2. krs kivellä, 3. krs luonnonvalkoisella ja 4. krs noella.\n4. väritys (20 kpl): Aloitus ja 1. krs kivellä, 2. krs luonnonvalkoisella, 3. krs noella ja 4. krs luonnonvalkoisella.\nVirkkaa lisäksi 10 puolikasta neliötä II piirroksen mukaan seuraavasti: 2. värityksellä 3 kpl ja 4. värityksellä 7 kpl.\nHuom. Virkkaa isommassa koossa jokaisen puolikkaan ympäri 1 kerros kiinteitä silmukoita samalla värillä 4. kerroksen kanssa.\nPäättele kaikki langanpäät hyvin.\nHöyrytä neliöt kevyesti.\nOmpele palat yhteen III piirroksen mukaiseen järjestykseen. Ompele palat yhteen noen värisellä langalla työn oikealta puolelta, pienin luotospistoin silmukka silmukalta. Ompele myös hameen takasauma (merkitty piirrokseen punaisella) ja jätä yläreunaan n. 20 cm pitkä halkio vetoketjua varten.\nHameen yläreuna (merkitty piirrokseen sinisellä):\n1. krs: kiinnitä noen värinen lanka oikeaan yläkulmaan ja virkkaa 1 kjs ja kiinteitä silmukoita siten, että virkkaat kokonaisen palan kohdalla 14(16) ks ja puolikkaan palan kohdalla 18(20) ks = 110(124) ks.\n2. krs: virkkaa 3 kjs, 1 p jokaiseen kiinteään silmukkaan ja virkkaa palojen rajakohdissa 3 p yhteen = 98(112) p.\n3.-6. krs: virkkaa 3 kjs, 1 p jokaiseen kjs:aan = 98(112) p.\n7. krs: virkkaa jokaiseen pylvääseen 1 ps.\nKun pääset kaitaleen vasempaan reunaan, jatka virkkaamalla kiinteitä silmukoita vetoketjuhalkion molemmin puolin. Katkaise lanka.\nOmpele vetoketju keskelle taakse halkion kohdalle ja hakanen halkion yläreunaan.\nHöyrytä valmis hame kevyesti.\nNoin 65 x 45 cm\nVirkkaa ketjusilmukoita (kjs) ja kiinteitä silmukoita (ks) ohjeen mukaan.\nLenkkivirkkaus: virkkaa ohjeen mukaan.\n10 s lenkkivirkkausta = 10 cm


Yhden miehen konsertti kotipihalla – mies tarjosi ilmaista metallia ohikulkijoille! – Stara\nYhden miehen konsertti kotipihalla – mies tarjosi ilmaista metallia ohikulkijoille!\nViihdeuutiset 25.7.2017, 19:30 · Tim Isokivi\nYhdysvaltojen New Jerseyssä sijaitsevalla omakotitaloalueella saattaa törmätä kesäpäivinä muuhunkin kuin limonadia myyviin lapsiin. Eräs mies oli päättänyt tarjota ohikulkijoille ja naapureille ilmaista metallimusiikkia.\nVerkossa levinneellä videolla New Jerseyn Brigeportissa asuva mies on ottanut pihaansa sähkökitaran ja vahvistimen. Lierihattuun ja punaiseen viittaan sonnustautunut paidaton mies lupaa eteensä asettamassaan kyltissä ilmaista metallia.\nLupaus ei ollut missään nimessä katteeton. Mies kuullaan nimittäin soittamassa Metallican Search and Destroy -kappaletta. Videon kuvasi autollaan ohi ajamassa ollut Steve Brown, joka jakoi nopeasti leviämään lähteneen videon Youtubessa ja Facebook -sivullaan.


Ihmettelen ihmiselimistön ihmeellisyyksiä – ihme nro 3 – itsetunto – Turpaduunari (vanhoja kirjoituksia ; Ajankohtaisin tieto löytyy täältä: http://turpaduunari.fi/)\nTässä jutussa selviää miten voit vahvistaa itsetuntoasi. Selviää myös miten vahva itsetunto tuntuu jopa kropassa.\nSuomalaisilla on heikko itsetunto, sanotaan. Olen osittain eri mieltä, sillä monesti pistetään ihan turhaan samalle viivalle itsetunto ja itsevarma esiintyminen. Nämä eivät nimittäin ole samoja asioita. Heikko itsetunto on kansallinen ongelma, julistaa ruotsinkielinen psykiatrian emeritiusprofessori Kalle Achte, ja luettelee perisuomalaisina ominaisuuksina vähemmän mairittelevasti: sosiaaliset pelot, vieraantuminen, kateus, syyllisyyden tunne, häpeän tunne, estymät, alkoholismi, lasten kurittaminen, lukihäiriöt, heikko itsetunto, kyräily, murjottaminen, elämäntahdon heikkous, itsetuho, ahdistus, umpikuja, ristiriidat, etääntyminen, haavoittuu helposti, aggressiivisuus, itsensä torjutut puolet, depressio, sosiaalisen maaperän happamuus, tulevaisuuden uskon puute, pahoinvointi…\nItsetunto on suosikkiaiheeni, olen lukenut aiheesta ihan VALTAVASTI ja toivon voivani joitakin raikkaita, uudistavia näkemyksiä tuoda tästä itsetunnosta kaikille lukijoilleni. Sinun ei tarvitse kärsiä heikosta itsetunnosta lukeaksesi tämän juttuni. Voit ihan vain nauttia tiedosta. Nautithan?\nOlen jutellut asiasta useaan kertaan psykiatri Ilkka Härkösen kanssa (kiitos!) ja huomannut, että meillä on samansuuntaisia ideoita myös tästä itsetunnosta. Olisi muuten aivan mahtava luento tarjolla aiheesta! Jos sinua himottaa kuulla itsetunnosta niin, että munaskuissa asti tuntuu, niin tilaat tietenkin Härkönen & Sundqvist -terveysshown paikalle. Silloin pärähtää käyntiin sellaiset luento-orgiat itsetunnosta, että moista ei ole ennen Suomessa koettu. Kiinnostuit? Ota silloin yhteyttä.\nOlen lukenut itsetuntoa käsittelevää kirjallisuutta. Tässä muutamia kirjailijoita, joiden tuotantoon olen tutustunut (suosittelen sinullekin!): Kalle Achte, Linda Adams, Sirkku Aho, Heidi Ahonen, Maarit Aro-Heinilä, Anja Auvinen, Roy Baumeister, Bob Bertolino, Lisa Bevere, Salme Blomster, Michele Borba, Edmund Bourne, Clair Bradshaw, Patti Breitman, Marianne Brodin, Brene Brown, Cynthia Bulik, Sara Burlin Pellbäck, Rhonda Byrne, Raisa Cacciatore, Anne Campbell, Jack Canfield, Quassim Cassam, Leila Cherrygraden, Stanley Coopersmith, Elke Dannecker, Tony Dunderfelt, Carol Dweck, Wayne Dyer, Gunnar Elstad, Ritva Enäkoski, Maria Farm, David Fontana, Kenneth Fox, Ben Furman, William Glasser, Daniel Goleman, Jari Hakanen, Hannele Harjunen, Cherry Hartman, Jorma Heikkilä, Pirkko Heiske, Kari Helin, Tommy Hellsten, Tommi Hoikkala, Sandy Hotchkiss, David Hunt, Mari Huusko, Torbjörn Hägglund, Pekka Hämäläinen, Aini Jaari, Susan Jeffers, Liisa Jeromaa, Thomas Johansson, Maarit Johnson, Brita Jokinen, Seppo Jokinen, David Jopling, Birgitta Juntumaa, Mervi Juusola, Mirja Kalliopuska, Kate Keenan, Liisa Keltikangas-Järvinen, Jane Kenway, Michael Kernis, Richard Keshen, Paavo Kettunen, Saara Kinnunen, Hannu Kippo, Josef Kirschner, Reijo Korhonen, Ulla Korhonen, Eira Korpinen, Irene Kristeri, Virpi Kujala, Milan Kundera, Päivi Kupias, Katariina Kyrölä, Anna Kåver, Pirkko Lahti, Timo Lampikoski, Mark Leary, Martti Lindqvist, Magnus Lindwall, Jeanette Ljungars, Ben Malinen, Lars-Erik Malmberg, Katri Manninen, Frank Martela, Liisa Martikainen, Kati-Pupita Mattila, Josh McDowell, Joyce Meyer, Alice Miller, Salme Moksunen, Beth Moore, Marita Moring, Christopher Mruk, Jorma Myllärniemi, Ulric Neisser, Päivi Niemi, Anna-Stina Nykänen, Markku Ojanen, Joel Osteen, Ulla-Maija Paavilainen, Sirpa Palokari, Arto Pietikäinen, Harrison Pope, Mirjam Pressler, Tiina Pystynen, Lea Pyyhtiä, Outi Raehalme, Raimo Raitasalo, Ilkka Rantanen, Terhi Rinkinen, David Robertson, Philippe Rochat, Dale Ryan, Mikael Saarinen, Anita Salakari, Kristina Salonen, Sirkka Santapukki, Eeva-Liisa Sarlin, Virginia Satir, Lars-Johan Schalin, Patrik Scheinin, Richard Sennett, Seppo Seppänen, Helinä Siikala, Martti Siirala, Pertti Simula, Jari Sinkkonen, Mirja Sinkkonen, Jose Stevens, Pentti Sydänmaanlakka, Jani Tikkanen, Colin Tipping, Sari Toivakka, Veli-Matti Toivonen, Ella Turunen, Mia Törnblom, Kari Uusikylä, Tuula Vainikainen, Kai Vakkuri, Reetta Vehkalahti, Janne Viljamaa, Pertti ”Veltto” Velho Virtanen, David Viscott, Risto Vuorinen, Johanna Välimäki, Petri Välimäki, Katherine Weare, Edward Wells.\nHeikko itsetunto voi tuntua fyysisinä oireina elimistössä: päänsärky, vatsassa vääntää, masennusoireita jne. Pertti ”Veltto” Velho Virtasen käsitys ihmismielestä perustuu liikutuksen puhdistavaan voimaan. Teoksesssan ”Itsetuntoon – syyhyn, puskun ja jumien kautta” (1993) hän tuo esille itsetunnon keskeisenä asiana tunteiden ääri-ilmaisut.\nHeikko itsetunto on pilannut monen ihmisen elämän. Moni ihminen on tullut kyyniseksi, nukkuu huonosti ja koettuaan taas arjessa heikon itsetunnon mukanaan tuoman romahduksen, se usein näkyy esimerkiksi uupumisena huonosti nukutun yön jälkeen. Väsymyksen ja hermostumisen kierre on näin valmis.\nJos tunnet, että sinulla on heikko itsetunto, ja haluat sitä vahvistaa, ota tästä kirjoituksesta uusi ote elämääsi. Vahvista itsetuntoasi selkeillä ohjeillani.\nLuettuani yllämainittujen kirjailijoiden teoksia, ja pohdittuani itsetuntoa asiakkaitteni ja ystävieni kanssa, olen nyt laatinut selkeät ohjeet juuri sinulle miten voit ratkaista heikosta itsetunnosta johtuvat ongelmasi.\nToista usein (vähintään 10 kertaa päivässä ja aina ennen tilaisuutta missä heikkoa itsetuntoasi koetellaan): Minä olen ainutlaatuinen – minä osaan!\nMissään koko universumissa ei ole ketään muuta, joka olisi tarkalleen sinun kaltaisesi. Vahvuuksineni ja heikkouksineni olet kerrassaan uniikki, ainutlaatuinen ihminen. Sinua muistuttavia ihmisiä toki on olemassa, mutta kukaan ei ole tarkalleen samanlainen kuin sinä. Sen tähden kaikki mikä tulee sinusta on alkuperäistä sinua. Sinä yksin valitset mitä sinä olet ja millä tavalla toimit.\nItseesi liittyvät kielteiset mielikuvat sinun pitää aktiivisesti unohtaa ja korvata ne rakentavilla ajatusmalleilla (katso alla!). Toivottomuuden ja arvottomuuden tunteet, syyllisyys ja itsetuhoiset ajatukset työnnät kerta kaikkiaan pois! Itsetunto on nimittäin paljolti sisäinen tila ja jossain määrin pysyvä ominaisuus. Itsetunnon vahvuutta ei voi selittää yksittäisillä tapahtumilla (esim. loistokas puhe) tai ominaisuuksilla (esim. itsevarmuus), joita muut ihmiset näkevät meissä. Vahva itsetunto ei ole osa ulkoista menestymistä, pärjäämistä tai selviämistä. Sen sijaan itsetunto on kyky luottaa itseensä, pitää itsestään ja arvostaa itseään vaikka löytää itsestään tuhkatiheään heikkouksia.\nIhmisellä, jolla on hyvä itsetunto, on realistinen kuva itsestään: hyvien ominaisuuksien lisäksi hän kykenee havaitsemaan itsessään myös heikkouksia ja pystyy kestämään pettymyksiä ja epäonnistumisia ilman, että ne vaurioittavat itsetuntoa, sanoo Kristina Salonen.\nUnohda viimeinkin, mitä muut sinusta ajattelevat (tietäisitpä miten vähän ne sinua ajattelevat, sillä itsestään muut ovat kiinnostuneita), kirjoittaa mm. Ulla-Maija Paavilainen (Hanki elämä! WSOY 2011). Ole terveellä tavalla matkalla itsekkyyteen. Ajattele itseäsi. Kaiken itsetuntemuksen perusviesti on sama: saat olla juuri tällainen ja juuri tällaisena ihmisenä saat ohjata ja suunnata omaa elämääsi (Tony Dunderfelt).\nTunnusta omaksesi kaikki sinussa:\noman kehosi sisältäen kaiken mitä se tekee,\nmielesi sisältäen kaikki sen ajatukset ja ideat,\nsilmäsi sisältäen kaikki asiat mitä ne näkevät,\ntunteesi sisältäen mitä tahansa ne tunteet sitten ovatkaan (vihaa, iloa, turhautumista, rakkautta, pettymystä, kiihtymistä),\noman suusi sisältäen kaikki ne sanat, jotka tulevat siitä (kohteliaat, imelät, katkerat, viettelevät, oikeaan ja väärään osuneet),\noman tutun äänesi sisältäen sen lujuuden tai pehmeyden,\nkaikki toimintosi sisältäen sinuun suunnatut ja muihin suunnatut.\nTunnusta omaksesi mielikuvituksesi, unesi, toiveesi ja pelkosi. Tunnusta omakseni kaikki menestyksesi, kaikki epäonnistumisesi ja kaikki tekemäsi virheet. Liisa Keltikangas-Järvinen sanoo tämän asian niin hyvin: ”Kun ihmiseltä puuttuu minuuden tunne, hän ei enää tunne itseään ja ajatuksiaan omikseen vaan kokee oman persoonansa vieraaksi ja ajatuksensa toisen ihmisen ajatuksiksi.”\nJoissakin asioissa olet menestynyt vain koska sinulla on hyviä ominaisuuksia ja olet taitava. Nuo ominaisuudet ja taidot ovat sinussa edelleen olemassa ja voit milloin tahansa käyttää niitä. Tästä lähtien aiotkin käyttää taitojasi ja hyviä ominaisuuksiasi mahdollisimman usein! Aseta itsesi ilolla altiiksi erilaisille testeille vaikkapa ihmissuhteissasi. Jos epäonnistut, älä tee siitä suurta numeroa, jos onnistut, iloitse siitä!\nMitä tästä seuraa? Joo, nyt kun tunnustat omaksi kaiken itsessäsi olevan, voit ensinnäkin tulla hyvin läheisesti tutuksi itsesi kanssa. Toiseksi, voit rakastaa itseäsi ja olla ystävällisessä suhteessa minuutesi kaikkien osien kanssa. Näin tulee mahdolliseksi, että toimit täysin omaksi parhaaksesi. Ihan kuten kaikki muutkin ihmiset ja varsinkin ne ihmiset joilla on vahva itsetunto. Tajusitko?\nHyväksy ja tiedosta, että sinussa on puolia, jotka hämmentävät sinua. Kaikilla ihmisillä on sellaisia puolia persoonassaan. Tiedosta se, että sinussa on puolia, joista et mitään tiedä, mutta muut aistivat ja näkevät nämä puolesi. Ajattelemattomuuttaan ihmiset pommittavat sinua näillä puolillasi ja tullessasi tietoiseksi näistä puolistasi usein niin negatiivisessa valossa, ahdistut ja menetät uskon itseesi ja ainutlaatuisuutesi. Tästä lähtien, aina kun koet tällaista, ole itsellesi ystävällinen ja rakasta itseäsi. Voit siten rohkeasti ja toiveikkaasti etsiä ratkaisuja tiedostamiisi pulmiin. Lisäksi sinulla on nyt tapoja millä saat enemmän tietoa itsestäsi: aktiivinen tiedostaminen.\nMiltä tahansa näytätkin tai kuulostat, mitä tahansa sanot ja teet ja mitä tahansa ajattelet ja tunnet tiettynä hetkenä tässä ajassa, se on aina osa sinua, ainutlaatuisuuttasi. Se on alkuperäistä ja edustaa sitä mitä sinä olet tuona ohi kiitävänä ajan hetkenä. Itsetunnon tavoitteena on kyky toimia rakentavasti, vaikka tilanne olisi kuinka vakava tahansa. Tiedosta ainutlaatuisuutesi!\nKun katsot elämääsi taaksepäin, miltä sinä näytit ja kuulostit, mitä sinä sanoit tai jätit sanomatta, kuinka sinä ajattelit ja tunsit, jotkut elämän tilanteet saattavat osoittautua epäsopiviksi. Voit hylätä sen, mikä on epäsopivaa ja pitää sen, mikä osoittautuu sopivaksi ja etsiä jotakin uutta sen tilalle, mitä olet hylännyt epäsopivana. Hyvää itsetuntoa et saa toisia miellyttämällä ja jämähtämällä epäsopiviin elämäntilanteisiin. Hyvän itsetunnon voit saavuttaa vain olemalla oma, aito itsesi.\nSinä voit nähdä, kuulla, tuntea, ajatella, sanoa ja tehdä. Sinulla on välineet ja työkalut elossa pysymiseen ja toisten lähellä olemiseen. Osaat olla tuottelias ja järkevä. Selviydyt ihan hyvin tässä ihmisten ja asioiden maailmassa, mikä on oman itsesi ulkopuolella. Kun olet selvillä omista tunteistasi, on helpompi kertoa myös toiveistasi ja tarpeistasi ja tarvittaessa pyytää apua itsellesi ja auttaa toisia.\nAla aktiivisesti itse johtamaan itseäsi. Ole oman elämäsi herra! Sinä olet sinä ja kylläpä sinä olet upea, ainutlaatuinen ja ihan tavattoman kunnollinen olet ihmisenä!\nTiedosta, hyväksy ja ymmärrä, että sinulla on myös oikeuksia:\noikeus unelmoida, riippumatta siitä kuinka typerältä, aiheettomalta tai vähäpätöiseltä se näyttää toisten silmissä. Älä välitä siitä. Joillakin ikävillä ihmisillä on kova tarve mitätöidä unelmasi. Jatka sinä vaan unelmoimista.\nSinulla on oikeus torjua seurastasi jokainen, joka loukkaa sinua, joka ei toivo sinun parastasi tai puhuu sinusta pahaa. Älä välitä näistä asioista. Jatka vaan tällaisten ihmisten torjumista ja lyöttäydy sellaisten ihmisten seuraan, jotka tunnistavat ainutlaatuisuutesi. Joidenkin ihmisten vaikutuspiirissä toimiminen on kerta kaikkiaan itsetunnolle vahingollista, kuten Janne Viljamaa sen ilmaisee (Pidä puolesi, WSOY 2010).\nSinun ei tarvitse sietää kenenkään läsnäoloa, joka haluaa riidellä kanssasi tai haluaa pilkata sinua. Sinä et enää välitä tällaisesta. Jos joku haluaa pilata elämänsä riitelemiseen ja pilkkaan, jätä nämä ihmiset riitelemään ja pilkkaamaan. Sinä et enää riitele ja jos saat kokea pilkkaa, kestät senkin.\nSinulla on täysi oikeus elää omaa elämääsi, luoda itsellesi sellainen elämäntapa, jota pidät mukavana ja rakentaa sellainen elämä, joka on elämisen arvoista. Sinulla on oikeus tehdä maailmastasi niin hyvä paikka elää, kuin vain suinkin osaat kuvitella. Sinä olet sinä ja haluat elää omaa elämääsi.\nSinulla on oikeus omaan arvomaailmaasi ja haluat pitää arvokkaana juuri sitä mitä pidät itse tärkeänä itsessäsi ja muissa arvostamissasi ihmisissä. Olet arvokas ja ainutlaatuinen ihminen ja tiedostat kaikilla soluillasi mikä elämässä on tärkeää.\nSinulla on oikeus olla ainutlaatuinen, persoonallinen ja tulla kohdelluksi sellaisena. Sinulla on oikeus kieltäytyä eli sanoa ei, koska sinulla on oikeus suojella itseäsi, koskemattomuuttasi, tunteitasi, omaisuuttasi ja ajatuksiasi. Jokainen meistä on omien ajatustensa guru ja oman elämänsä sankari\nSinun ei tarvitse antaa periksi kenellekään vastoin omaa tahtoasi. Et ole täällä täyttääksesi lähimmäistesi, työkaverisi, ystäväsi, terapeuttisi tai vaikkapa naapurisi odotukset. Sinä et ole täällä täyttääksesi kenenkään muun odotuksia kuin omat tiedostamasi odotukset elämältäsi.\nJos kaksi ihmistä ovat samaa mieltä, toinen on tarpeeton! Erimielisyys on hedelmällistä, sillä se luo uusia mahdollisuuksia.\nKun itsetuntosi on maanraossa ja kun ajattelet toistuvasti: Minulla on sisäinen tunne ja aavistus siitä, että jos en olisi ollut kaikissa niissä kurjissa tilanteissa, joihin ilman omaa syytäni olen vastoin tahtoani joutunut, olisin ihan kunnossa…, kaiva juuri silloin esille tämä kirjoitus ja kertaa kaikki se mitä siinä sanotaan hyvistä ominaisuuksistasi, arvokkuudestasi, ainutlaatuisuudestasi ja todista taas itsellesi miten kunnollinen ihminen sinä olet! Milan Kundera sanoo sen näin: ”Heikon on oltava vahva, juuri heikon on osattava väistyä silloin, kun vahva on liian heikko kyetäkseen loukkaamaan heikkoa.”\nItsetunto on yksi herkimmistä ominaisuuksistamme. Se kehittyy läheisissä ihmissuhteissa kanssakäymisen kautta. Kun meitä rakastetaan, meistä huolehditaan ja meidät hyväksytään jo aivan pienestä pitäen, itsetunto kehittyy ja antaa suuntaa tulevalle.\nSinulla on lupa aidosti rakastaa itseäsi. Siten voit rakastaa myös muita. Itsetunto liittyy siihen, millaisia ominaisuuksia ja kykyjä meillä on omasta mielestämme ja millaisiksi me arvotamme nämä kyvyt. Se ei välttämättä tarkoita sosiaalisia taitoja, ulospäin suuntautuneisuutta tai esiintymiskykyä. Ryhmän hiljaisimmalla ja ujoimmallakin voi olla hyvä itsetunto. Keskeistä on kyky tunnistaa vahvuuksien lisäksi omat heikkoudet ja pyrkimys päästä eroon huonoista piirteistä, valistaa Kristina Salonen.\nPidä aina mielessäsi, että kaikkien ihmisten myönteiset ja kielteiset arviot ja mielipiteet sinusta, ovat heidän omaa mielikuvitustaan. Ehkä heillä on paha olla? Et ota tätä enää vakavasti. Asetut niiden yläpuolelle. Et ota vakavasti mitään sinuun kohdistuvaa arviota tai mielipidettä. Sinä olet sinä ja sinä määräät itsestäsi.\nKun saat lisää voimaa ja tiedostat yhä selvemmin ainutlaatuisuutesi, olet jopa kiitollinen vihamiehillesi, kaikille niille jotka mahdollistavat henkisen kasvusi ihmisenä. Heidän avullaan näet vielä sellaisiakin asioita, joita et muutoin ole älynnyt katsoa.\nVahva itsetunto synnyttää rohkeutta olla oma itsensä. Hyväksyt itsesi kaikkine vahvuuksinesi ja heikkouksinesi. Koet elämäsi arvokkaaksi ja luotat omiin kykyihisi.\nTervetuloa matkalle vahvaan itsetuntoon!\n14 helmikuun, 2014 11 kommenttiaitsetunto, psykologia\n11 kommenttia artikkeliin ”Ihmettelen ihmiselimistön ihmeellisyyksiä – ihme nro 3 – itsetunto”\n14 helmikuun, 2014 10:44 pm\nEipä tuohon enää ole muuta lisäämistä kuin oma lempifraasini: pitää se olla yksi tälläinenkin.\n14 helmikuun, 2014 11:23 pm\nOma lempilauseeni vaikeisiin tilanteisiin on ”olen vain ihminen”.\nMuistan vieläkin ensimmäisen esiintymiseni isossa luentosalissa parille sadalle kuulijalle. Nuorena pojankloppina meni sanat solmuun ja paniikki iski. Sitten tuli mieleen nuo isäni opettamat sanat ja tilanne lauksesi.\nSanonta antaa minulle mahdollisuuden nauraa itselleni ja hyväksyä omat mokani.\nEsiintyminen on muutenkin paljon kivempaa kun hyväksyy itsensä sellaisena kuin on.\nJoillekin ihmisille filosofiasta voi olla hyötyä kun pohtii itsetuntoaan. Tässäpä muutama oivallinen pohdittavaksi:\n”Ihmiset voidaan jakaa kahteen ryhmään: niihin jotka kulkevat edellä ja saavat jotain aikaan, ja niihin jotka kulkevat jäljessä ja arvostelevat.”\n”Se joka ottaa huomioon vain itsensä ja omat etunsa ei voi elää onnellisena. Sinun on elettävä muille, jos haluat elää itsellesi. ”\n”Ei onni rakennu saamisesta eikä omistamisesta, vaan siitä, ettei sinulla ole mitään mielihaluja, sillä onni on vapautta.”\n”Älä harmittele mielessäsi asioiden kulkua, eivät ne piittaa sinun harmitteluistasi. Kuinka naurettavaa ja turhaa onkaan hämmästellä mitään mitä elämässä voi tapahtua.”\n15 helmikuun, 2014 9:30 am\nTuon ohjeen itsensä kehumiseen kuulin, jo 1970-luvulla asuessani ruotsissa. Ja se todella auttoi, kun päivän päätteeksi menin peilin eteen ja kehuin itseäni kaikista mahdollisista ja vähäpätöisimmistäkin teoistani. Kannattaa kokeilla varsinkin, jos on masennuksen kourissa.\n15 helmikuun, 2014 12:28 pm\nToi oli ihan hyva tuo lempilauseesi vaikeisiin tilanteisiin ”Olen vain ihminen”.\nKun vahan hiljentyy niin ma luulen, etta tuon lauseen voi tiivistaa ytimekkaammaksi eli ”Olen ihminen”, ja siina on jotenkin silloin minusta parempi itsetunnon savays, eiko olekin.\n… ja jos viela hieman malttaa niin tuon ihminen sanankin voi jattaa pois ja jaljelle jaa puhdas olemisen tila, ja voit todeta aaneen ”Olen”. Vau, toi on jo aika vahva itsetunnon ilmaisu.\nSiinakin on kuitenkin tuo ego viela mukana eli jos antautuu elamalle niin ei ole tarvetta enaa itseaankaan tuoda esille… ja on olemisen valtaa orgastinen autuuden nautinto ilman sanoja ja mielen hapatusta itsetunnosta.\nAurinkoista paivaa 🙂\n15 helmikuun, 2014 12:35 pm\n15 helmikuun, 2014 2:25 pm\nJoo, ”itsetunto” oli muotikäsitteitä etenkin amerikkalaisessa psykologia- ja sosiaalitieteessä muutama vuosikymmen sitten (kunhan saamme ihmisten ”itsetunnon” ylös, niin yhteiskunnan ongelmat ratkeavat!). Varsinainen tieteellinen mielenkiinto hiipui, kun käsitteelle ei onnistuttu muotoilemaan mitään täsmällistä, selitysvoimaiseen empiiriseen ilmiöön viittaavaa sisältöä. Mutta käsitteen epämääräisyys on tietenkin juuri se seikka, jolle Christerinkin luettelemat mielensively- ja terveyskonsultit bisneksensä rakentavat (erotan sieltä myös höppänät emeritukset, sekavat sosiaalitieteilijät jne.).\n15 helmikuun, 2014 3:42 pm\nTämähän ei pidä yhtään paikkaansa Puskaan ja Fâgelholmiin?\na) Joko Puska on tarpeeton tai sitten Fâgelholm?\nViikonlopun Ilta-Sanomissa on artikkelit “Mikä voissa on vikana?” ja “4x eri totuus rasvasta”. Artikkeleissa ravitsemusasiantuntijoina pidetyt Pekka Puska ja Mikael Fogelholm kertovat näkemyksiään terveellisestä ravinnosta. Puskan ja Fogelholmin väitteet ovat osin virheellisiä, tutkitun tiedon vastaisia…\nPS. Laiffia kirjoitti: Aseveljet Puska ja Fogelholm ovat päättäneet pitää asiassa Mannerheiminlinjan vaikka kuulaa ropisee niskaan joka puolelta. “Vaikka viimeiseen mieheen, periksi ei anneta, perkele! Meillä on sentään vielä lehdistö näpeissä!\nOlisiko niin, että heillä on vain hyvä itsetunto,mutta ei tippaakaan tiedettä sen tueksi?\n15 helmikuun, 2014 6:23 pm\nMe ollaan jotenkin tallaisia saarekkaita oman egomme harhassa, mutta tiukan paikan tullen ego ei enaa jeesaa vaikka kuinka itsetuntoa yrittaisi petrata erilaisilla keinoilla ja menetelmilla.\nEgo kun alkaa ”sulaa”, myos mielen luomat ajatukset alkavat virrata ilman etta enaa kovin helposti takerrumme niihin, ja meista tulee ajatusten isantia, eika painvastoin.\nItsetuntoa parantaaksemme me usein pyrimme uimaan elaman vastavirtaan todistaaksemme olevamme itsetunnossamme vahvoja, ja meilta puuttuu rohkeus antaa vain elaman virran ohjata myotavirtaan.\nEi tarvitse tehda mitaan, me kaikki olemme samasta rakkauden lahteesta. Ei tarvitse tehda mitaan, vain rentoutua nauttimaan elaman virratessa kanssamme.\nSysteri kuoli keuhkosyopaan viime syksyna, ja oli tarkoitus tavata sinut… mutta mutta… tuo aika systerin kanssa oli yllatys yllatys, kun pysahdyimme kuuntelemaan toisiamme ja itsemme, mahtavaa aikaa.\nMe olemme inhimillisia olentoja, ja olihan systerilla kipuja eika han karsimyksiltakaan valttynyt. Karsimyksen ytimeen menimme systerin kanssa, ja havaitsimme etta karsimyksen perusolemus on ehdollistettua.\nMe ehdollistamme elamalle sen, mita sen pitaisi meidan kohdallamme olla vaan eihan se koskaan niin mene vaan ollaksemme yhta elaman kanssa riittaa kun antaudumme sille. Ei tarvitse tehda mitaan… ja (hyva) itsetunto seuraa luontaiseksi ilman pyrkimysta.\nMe elamme maailmassa missa rakkaus hyvaksytaan usein ehdollistettuna, tehdaan varmuudeksi avioehtosopimus elaman kanssa tai hankitaan henkivakuutus jos elaman kanssa kaykin huonosti.\nIhmiset elavat huonon itsetuntonsa kanssa pelaten, ei rakastaen. He eivat ole oivaltaneet, etta ei elaman kanssa voi koskaan kayda huonosti, elama on aina ja vain tassa ja nyt… joka hetki ainutlaatuista.\nRakasta, se on hyvan itsetunnon salaisuus.\n16 helmikuun, 2014 8:29 pm\nMinulla on hyvä itsetunto ja olen mainio kaveri.\n16 helmikuun, 2014 11:44 pm\nPuskalla on hyvä itsetunto. Männäviikolla YLE:n Puoli seitsemän -ohjelmassa Puska selitti, että’ Pohjois-Karjala rojekti oli mainio. Kovaa työtä tekivät. Pohjoiskarjalaiset olivat laittaneet hurjasti voita margariinileipien päälle. Puska tosin puhui ohi suunsa: nämä karjalaiset olivat syöneet helposti yli kymmenen leipää päivässä. Eikös siitä kerry kaloria ja hiilaria?\nLeipähommat alkaa ajassa 12.30\nSyy olikin holtittomassa leivän syömisessä – miten lie oli Kuopiossa.\nPuskalla on hyvä itsetunto, kun pokkana tulee kehumaan, että olivat saaneet rasvan käytön vähenemään – sen unohti mainita, että olivat saaneet leivän syönnin vähenemään – esikarpparit?\n19 helmikuun, 2014 7:22 am\nNo joo margariini ehkäpä oli tärkeää saada vähennettyä ihmisten energiansaantia -> riittää 6-9 palaa ja 150 g:n päiväannoksen sijaan rasvaa 30-40 grammaa, tai no mitä se sipaisu sitten on 10-20 grammaa yhteensä.\nEdellinen Edellinen artikkeli: Puoskarilaki tulee, ei tule, tulee sittenkin?\nSeuraava Seuraava artikkeli: TV-tohtori House pelasti potilaan